NAESO postao član EASA-e - Ekonomija - Dnevni list Danas\nPočetna » Ekonomija » NAESO postao član EASA-e\nNa onlajn sednici Generalne skupštine asocijacije EASA (European Advertising Standards Alliance) održanoj 14-og maja , Nacionalna acocijacija za etičke standarde u oglašavanju NAESO, primljena je u članstvo jednoglasnom odlukom prisutnih članova, nacionalnih samoregulatornih organizacija iz zemalja širom Evrope.\n0Piše: Danas Online 29. maja 2020. 18.16\n“Veoma smo uzbuđeni što smo postali član evropske porodice samo-regulatornih rela u oblasti oglašavanja. Ovo je veoma važno dostigniće i prekretnica za našu organizaciju. Grupa stručnjaka i profesionalaca iz oblasti oglašavanja se okupila oko ideje samoregulacije pre više godina. Radili smo vrlo predano na osnivanju ovog tela, i EASA nam je pružila veliku podršku i bila naš partner u tom procesu. Od njih smo dobili savete, važne dokumente i analize iz oblasti standarda u oglašavanju, kao i kontakte sa kolegama iz drugih evropskih organizacija. Kolege iz mnogih zemalja, (na primer iz Španije, Bugarske, Grčke, Rumunije i Mađarske) su podelili sa nama njihova iskustva u razvoju ovakvih strukovnih inicijativa a imali smo i odličnu saradnju sa Svetskom asocijacijom oglašivača. S obzirom na to da smo primljeni u članstvo EASA-e, očekujemo nastavak odlične saradnje sa EASA-om i njenim članicama.” – rekla je nakon glasanja predsednica Upravnog odbora NAESO Vanda Kučera.\nNAESO je prema protokolu EASA-e primljen u svojstvu člana posmatrača, i dobijaće od EASA-e pomoć u vidu dostavljanja primera najboljih praksi, pregleda iskustava i omogućavanja kontakata sa članovima EASA-e, i drugim vidovima podrške za razvoj i promociju samoregulacije u oglašavanju u Srbiji.\nEASA ima mrežu od 40 organizacija koje predstavljaju 27 tela za samoregulaciju u oglašavanju iz Evrope i 13 organizacija koje predstavlaju sektor oglašavanja (oglašivači, agencije i mediji). Uloga EASA-e je da postavi visoke standarde za samo-regulatorne sisteme u oglašavanju kako je i navedeno u primerima dobre prakse i u EASA-inoj Povelji. EASA pomaže da se obezbedi da oglasi budu istiniti, pristojni, iskreni i časni, da budu pripremljeni imajući u vidu društvenu odgovornost i da budu kreirani sa dužnim poštovanjem pravila fer konkurencije.\nStojčić: Počela rekonstrukcija Ulice cara Dušana


Srbi nastavljaju bojkot institucija vlasti\nPredstavnici kosovskih Srba vise od godinu dana bojkotuju institucije, Radnu grupu za decentralizaciju i grupe koje se bave procenom ispunjenja standarda.\nRandjel Nojkic iz “Srpske liste za Kosovo i Metohiju” upozorava da takav stav donosi negativne posledice:\n“Najvecu stetu od neucestvovanja u institucijama imala je srpska zajednica pre svega zato sto je Petersen (sef UNMIKa) a i mnogi predstavnici medjunarodne zajednice, koji su dolazili na Kosovo i posecivali institucije Kosova, rekli da one rade vrlo dobro, da su premijer i ostali cinovnici demokratski orijentisani i da prakticno nema nikakvih problema. Takva ocena proizilazi iz cinjenice da Srbi tamo nisu i da oni ne pokrecu pitanja bitna za svoju zajednicu”.\nMilan Ivanovic, predsednik Srpskog nacionalnog veca (SNV) severnog Kosova kaze da Srbi ne mogu uci u institucije sve dok se srpskim selima iskljucuje struja:\n“Posle svih ovih desavanja, posle ovakvog odnosa prema Srbima cak i u pogledu nekih osnovnih zivotnih uslova, cinejnice da Srbi zive u mraku posle mesec dana da to ostaje tako, da se Srbima iskljucuje i struja a to se podudara sa imenovanjem Ramusa Haradinaja za predsednika vlade, svakako da je Srbima nemoguce da ucestvuju u bilo kakvim institucijama vlasti u Pristini”.\nMilan Ivanovic kaze da predstavnici Srba koji su ucestvovali na izborima nisu legitimni i nemaju kredibilitet jer su dobili 0,3 procenta podrske.\nPrema recima Nojkica razgovori oko ucesca Srba u institucijama ce se nastaviti sa vlastima u Beogradu:\n“Ocekujem da na osnovu ovih negativnih pojava i na osnovu dogovora donesemo pozitivna resenja”.\nSef UNMIKa Soren Jesen Petersen je nakon razgovora sa vlastima u Beogradu istakao kako vreme prolazi i da je neophodno da se Srbi ukljuce u procese na Kosovu. I Beograd i lideri kosovskih Srba naglasavaju da je izbor Ramusa Haradinaja za premijera Kosova prepreka za njihov ulazak u institucije. Pored toga zahteva se decentralizacija koja ce Srbima doneti funcionalnu lokalnu samoupravu.\nRandjel Nojkic kaze da je Beograd poslao pozitivne signale za ucesce Srba u tom procesu te upozorava da se zbog kasnjenja mogu doneti neogovarajuca resenja:\n“Vladeta Jankovic savetnik premijera Kostunice je izjavio da ce Srbi vrlo brzo da se ukljuce u komisiju za decentralizaciju. Ono sto mene zabrinjava jeste cinjenice da cemo mi mozda kasno da se ukljucimo, da ta resenja koja ce biti rezultat naseg neucestvovanja nece odgovarati srpskoj zajednici”.\nMilan Ivanovic kaze da je Srbima potrebna decentralizacija kako bi oni mogli da ostvare svoja prava:\n“Znaci ne decentralizacija po albanskom modelu, decentralizacija koju su Albanci uradili sa UNMIKom o nekakvoj lokalnoj autonomiji, vec jedna decentralizacija sustinska gde ce oni koji su ugrozeni a to su Srbi, preko svojih institucija moci da ostvare svoja osnovna ljudska prava”.


Terenska vozila za vanredne situacije - Ozon Media\nU okviru prekograničnog projekta „Odgovor na vanredne situacije – SADA“, predstavnik delegacije Evropske unije u Srbiji Stefan Hudolin uručio je ključeve vozila gradonačelniku Sremske Mitrovice Vladimiru Sanaderu i zameniku predsednika Opštine Šid Zoranu Semenoviću. …\nVozila će biti poverena štabovima za vanredne situacije, a koristiće se za terenski rad jedinica i prevoz opreme.\nProjekat ERNOW je deo programa prekogranične saradnje koji finansira EU, a njegova ukupna vrednost sa srpske strane iznosi preko 555.000 evra.\nsvrha projekta ERNOW je poboljšanje sigurnosti imovine i lica koja žive u područjima sklonim plavljenju i drugim prirodnim opasnostima, kao i uspostavljanje funkcionalnog sistema zaštite i spasavanja kako bi se umanjili eventualni gubici zbog poplava.\nCilj projekta je i jačanje kapaciteta u smislu adekvatnog opremanja i usavršavanja jedinica za zaštitu i spasavanje u cilju poboljšanja efikasnosti hitnog odgovora u slučaju prirodnih katastrofa.


Kosovska policija pojasnila procedure ulaska na Kosovo - Sputnjik Srbija\n21:09 24 Oktobar 2020\n07:21 03.06.2020 (osveženo 09:38 03.06.2020) Preuzmite kraći link\nKosovska policija pojasnila je danas proceduru prilikom ulaska na Kosovo, nakon što su usled ublažavanja mera zbog pandemije izazvane koronavirusom, otvoreni neki administrativni prelazi.\nKako se navodi na Fejsbuk nalogu Kosovske policije procedura prilikom ulaska na Kosovo podrazumeva da sve osobe koje uđu na terotiriju Kosova sa urađenim testom na kovid 19, ne starijim od četiri dana, nisu dužne da ostanu u samoizolaciji.\nDa bi ušli na Kosovo, strani državljani koji nemaju urađen test na kovid 19, kako se navodi, moraju imati pravne dokaze o svom prebivalištu na Kosovu, kako bi se obezbedilo poštovanje mere samoizolacije.\nOsobe koje ne predoče dokaze prebivališta u kojima će sami boraviti u izolaciji, ne mogu ući na Kosovo.\nIzuzetak od ovog pravila, kako je saopšteno, su studenti koji dolaze na Kosovo da polažu ispite, pod uslovom da se istog dana vrate u svoje zemlje.\nUlazak studentima je moguć dokazivanjem identiteta važećim dokumentom koji je izdala odgovarajuća obrazovna ustanova na Kosovu.\nOsobe koje nameravaju da prođu kroz Kosovo, tranzitno, izuzeti su od ovih pravila, saopšteno je iz Kosovske policije.\nOd 1. juna prištinske vlasti otvorile su prelaze Merdare, Vrbnica, Kula, Đeneral Janković, Bela Zemlja i Jarinje.


Beograd na prvom mestu: Najbolje mesto za provod | Original\n28/06/2019 28/06/2019 Budi aktuelan by editor\nBeograd na prvom mestu: Najbolje mesto za provod\nTim koji stoji iza sajta Slotsia objavio je listu svetskih motropola koje su idealne lokacije za noćni provod.\nKako bi se grad što bolje pozicionirao na listi bilo je potrebno da ispuni nekoliko uslova – dobar noćni provod, pristupačne cene pića i da je noću sigurno se vratiti kući peške.\nBeograd se našao na prvom mestu od 36 zemalja.\nKako stoji na saju Slotsia najbolji provod u Beogradu je petkom uveče. Nizak nivo indeks kriminaliteta 10 / 100, najveća sigurnost u gradu 70.83/100 i pristupačne cene pića i hrane su ga plasirale na prvo mesto destinacija koje stranci treba da posete ako žele odličan provod.\nBudi aktuelanNovi "Čarlijevi anđeli" i novi talas jakih žena


RTS :: Hoće li lepo vreme zaustaviti koronavirus\nDruštvo Hoće li lepo vreme zaustaviti koronavirus\nsreda, 11. mar 2020, 20:39 -> 15:53\nToplo vreme najavljeno za naredne dane ne znači da će širenje koronavirusa da stane, ali postoji "velika mogućnost da se oslabi aktivnost virusa", kaže za RTS Mijomir Pelemiš, bivši direktor Klinike za infektivne i tropske bolesti KCS-a.\nMijomir Pelemiš je rekao, gostujući u Beogradskoj hronici, da pandemija koronavirusa koju je proglasila SZO znači da će nadležni u Srbiji nastaviti da rade ono što su već radili, a da će se u daljem toku odlučivati da li će biti dodatnih mera.\nKomentarišući mere nadležnih protiv širenja koronavirusa koje su danas saopštene, napominje da u ovom trenutku nema potrebe da se zatvore škole, jer je iskustvo pokazalo da deca retko obolevaju od koronavirusa.\nCilj mera je, kako je objasnio, da se spreči lokalna transmisija, odnosno oboljevanje ljudi koji nigde nisu putovali.\n"Dosadašnji oboleli su uglavnom dobili infekciju od neke osobe van Srbije", navodi Pelemiš.\nIstakao je da će se konferencije za novinare održavati i ubuduće svaki dan, da bi građani bili precizno i jasno obavešteni o kretanju infekcije, da ne bi bilo nikakvih proizvoljnih vesti ili spekulacija.\n"Mogućnost da toplo vreme oslabi virus"\nPelemiš je govorio o mogućnosti da koronavirus vremenom oslabi.\nObjašnjava da su te tvrdnje zasnovane na iskustvima sa ostalim virusima, kao i da se na tome zasnivaju pretpostavke da virusu neće prijati toplo vreme koje dolazi.\nMeteorolozi za sutra najavljuju 23 stepena, ali Pelemiš ističe da to ne znači da će epidemija da stane i da će se zaustaviti Kovid-19.


Lakši pristup sudovima i za gluve i nagluve osobe - Javni servis\nOd novembra 2021. godine svim info pultovima osnovnih sudova u Srbiji biće podeljeni tableti za komunikaciju sa gluvim i nagluvim osobama.\nU ponedeljak, 25. oktobra, 2021. godine, upriličeno je svečano obeležavanje Pisma o namerama o saradnji Ministarstva pravde Republike Srbije i Agencije Ujedinjenih nacija za rodnu ravnopravnost i osnaživanje žena u Srbiji (UN Women), kojem su prisustvovali ministarka pravde Maja Popović, direktorka UN Women Milana Rikanović, državni sekretar u Ministarstvu pravde Bojana Šćepanović, šef Kabineta ministarke pravde Marijana Savić Simić, potpredsednik Gradske organizacije gluvih Beograda Mihailo Gordić i potpredsednik Saveza gluvih i nagluvih Srbije, Radomir Kedža. Upriličeni događaj je od posebnog značaja za gluve i nagluve osobe u Srbiji jer je Ministarstvo pravde u saradnji sa UN Women i Gradskom organizacijom gluvih Beograda realizovalo aktivnost zahvaljujući kojoj će gluvim i nagluvim osobama u Srbiji biti obezbeđen unapređen pristup sudovima u Srbiji.\nOd novembra 2021. godine svim info pultovima osnovnih sudova u Srbiji biće podeljeni tableti za komunikaciju sa gluvim i nagluvim osobama. Tableti su povezani sa Nacionalnim prevodilačkim centrom za srpski znakovni jezik (NPCSZJ) koji je počeo sa radom u septembru 2021. godine zahvaljujući donaciji Japan Tobacco International, a uz podršku Srpskog filantropskog foruma i Ministarstva za rad, zapošljavanje, boračka i socijalna pitanja. Preko tableta i tumača za srpski znakovni jezik iz NPCSZJ-a, na šalterima sudova širom Srbije svi građani će moći da dobiju informacije na srpskom znakovnom jeziku.\nIspred udruženja gluvih i nagluvih osoba u Srbiji, Mihailo Gordić je istakao:\n„Zahvalni smo Ministarstvu pravde što je prepoznalo neophodnost pružanja ovakvog vida servisa našim građanima sa nevidljivim tipom invaliditeta kakav je gluvoća. U Srbiji živi oko 14.000 gluvih i nagluvih osoba kojima je maternji jezik srpski znakovni jezik. Oni na raspolaganju imaju svega dvadeset dva sudska tumača za srpski znakovni jezik, pa je samim tim povezivanje info pultova u sudovima širom Srbije preko NPCSZJ-a značajan korak ka većoj i boljoj informisanosti gluvih i nagluvih osoba. Veliku zahvalnost dugujemo i organizaciji UN Women koja je podržala ovu inicijativu, naročito značajnu za žene sa invaliditetom, u koje spadaju i gluve i nagluve žene koje trpe neki vid porodičnog nasilja“.\nPored dostupnosti informacijama na srpskom znakovnom jeziku, za žene žrtve nasilja izrađeni su vodiči o krivičnom, parničnom, izvršnom i prekršajnom postupku koji će biti dostupni u svim osnovnim sudovima na teritoriji Srbije. Na ovaj način, ugroženim i manjinskim kategorijama građana omogućeno je uživanje osnovnog ljudskog prava na pristup informacijama kao sredstva za ostvarivanje drugih ljudskih prava.


Čaves boluje od raka | Novosadski informativni portal 021\nPredsednik Venecuele Ugo Čaves saopštio je da boluje od raka pošto mu je na Kubi odstranjen tumor, ali da se oporavlja. Čaves je u jučerašnjem govoru emitovanom na televiziji rekao da je operacijom odstranjeno tkivo u kojem je bilo "malignih ćelija".\nPredsednik Venecuele je dodao da je operacija izvedena posle prve, urađene 11. juna, kojom je uklonjen apsces u karlici. On je dodao da su zatim lekari počeli da sumnjaju na druge probleme, dok mu je vest o tumoru saopštio Fidel Kastro. Niz analiza je "potvrdio prisustvo tumora sa kanceroznim ćelijama, tako da je za njegovo potpuno uklanjanje bila neophodna druga operacija", rekao je Čaves.\nPredsednik Venecuele nije precizirao kada je izvedena druga operacija. On je rekao da njegovo zdravstveno stanje "zadovoljavajuće napreduje", da prima komplementarnu terapiju za uklanjanje malignih ćelija i da "nastavlja put potpunog oporavka". Čaves, prema oceni agencije Asošiejted pres, vidljivo mršaviji i bleđi, nije precizirao koja vrsta raka je otkrivena, niti je saopštio više informacija o terapiji koju prima.\nPredsednik Venecuele je ocenio da je pogrešio što nije vodio više računa o svom zdravlju i odlazio na lekarske kontrole. On takođe nije naveo koliko još planira da se oporavlja na Kubi, a takođe nema podataka ni kada, ni gde je snimljen njegov govor. Čavesov govor je emitovan posle sve češćih nagađanja o njegovom zdravstvenom stanju među građanima Venecuele, koje nije umirilo ni objavljivanje slika i snimaka Čavesa i Kastra.


Stefan je otpevao Čolinu pesmu u fudbalskom maniru i Tviter mu stojeći aplaudira\nČovek na ljuljašci zapalio internet: "Poludeću! Neka mi neko kaže NA KOJU STRANU JE OKRENUT" (VIDEO)\nNajveća "stvar iz svemira" pogodila je Čeljabinsk, ali En Hodžis je jedina žena na svetu koju je udario meteorit.\nU moru dijeta zasnovanih na različitim principima, teško je izdvojiti najbolju. Međutim, ona koja je za kratko vreme stekla titulu “najmodernije” je sigurno poznata keto (ketogena) dijeta. Neki se kunu u njenu efikasnost, dok su drugi poprilično skeptični i dovode u pitanje efekat na zdravstveno stanje. Naime, ove je jako restriktivan režim, koji skoro u potpunosti isključuje ugljene hidrate (dozvoljeno je svega 20g dnevno) i menja ih mastima i umerenom količinom proteina. Preporuka je da se na svakodnevnom meniju nađu riba, meso, jaja, sir, maslinovo ulje, avokado, orašasti plodovi i povrće koje raste iznad zemlje.\nLidija Vukićević u LEOPARD BIKINIJU, nauljena i preplanula, a kad je podigla nogu muškarcima se zavrtelo u glavi


Opozicija: Građani ne daju da niški aerodrom uzme država - Niške vesti\nAutor: B92/Tanjug u Društvo 17. maja 2018.\nPredstavnici devet stranaka i pokreta srpske opozicije tvrde da postoji otpor građana da se niški aerodrom, kako kažu, pokloni državi\nNa konferenciji za novinare održanoj na platou ispred niškog aerodroma, predsednica Gradskog odbora Nove stranke Marija Blagojević izjavila je da jedino udruženim snagama Nišlije mogu da se nadaju da im aeorodrom neće uzeti.\n– Očigledno je da nemaju većinu i da im treba vremena da nakaradnu odluku o aerodromu proguraju, istakao je Stanković.\nPredsednik Gradskog odbora „Dosta je bilo“ Marko Stojanović rekao je da je taj pokret dostavio Skupštini grada Niša predlog da se na dnevnom redu sednice na kojoj će se odlučivati o sudbini niškog aerodroma, nađe i predlog za raspisivanje referenduma o aerodromu.\n18. maja 2018. u 16:19\nI ne treba da daju nikad! Zna se sta ce se posle odvijati…\nNis je zbog tog aerodroma uz Novi Sad prakticno IT centar. Valjalo bi samo unapredjivati taj aerodrom a ne da sluzi nekim drugim stvarima…


Overload - Vladicin Han - Festivali u Srbiji\nVreme održavanja: Od 27.Jula do 28.Jula 2018.\nMesto: Vladičin Han - Sportski centar “KUNJAK”\nHrana: Da - Besplatan ručak za bajkere\nOVERLOAD - Vladičin Han\nOverload je jedinstven muzički spektakl na teritoriji Pčinjskog i Jablaničkog okruga, održava se u Vladičinom Hanu i svakako predstavlja najveći i najposećeniji festival ovog tipa na jugu Srbije pa slobodno možemo reći i regiona imajući u vidu određeni broj učesnika kao i veliki broj posetilaca iz Bugarske i susedne Makedonije.\nPod ovim imenom se održava od 2014. godine i predstavlja nastavak tradicije održavanja muzičkih dešavanja u Vladičinom Hanu. Pored toga što je u proteklom periodu ugostio neke od muzičkih zvezda sa ovih prostora (RAMBO AMADEUS, BLAŽA I KLJUNOVI, DIVLJE JAGODE, VAN GOG, BAJAGA I INSTRUKORI...). OVERLOAD veliki prostor u muzičko-scenskom nastupu posvećuje i neafirmisanim grupama iz cele Srbije pa i regiona.\nBesplatni kamp u vreme održavanja festivala, moto žurka, defile bajkera (u proseku svake godine oko 600 motora) kao i bajkerske igre su programi koji još više doprinose popularnosti ovog festivala.\nČinjenica je da svake godine imamo sve više i više posetilaca i već sada možemo reći da OVERLOAD ima regionalni karakter, a opština Vladičin Han polako dolazi na poziciju lidera u Pčinjskom okrugu, kao jedna izuzetna destinacija za letnji odmor.


Žestoke reakcije iz Srbije i RS-a na izjavu Sefera Halilovića – Minber\nruj. 20, 2016 at 9:34 pm\nPremijer Srbije Aleksandar Vučić izjavio je u utorak da je “zabrinut zbog izjava i prijetnji miru” nekadašnjeg komandanta Armije Bosne i Hercegovine Sefera Halilovića.\nKako je rečeno Tanjugu u delegaciji Srbije u New Yorku, gdje Vučić učestvuje u radu Generalne skupštine Ujedinjenih naroda, premijer Srbije ne isključuje mogućnost da se vrati u zemlju ukoliko to razvoj situacije bude nalagao.\nBanjalučke Nezavisne novine prenijele su da je Halilović “zaprijetio” sukobom, u kojem će, kako je rekao, bh. entitet Republika Srpska nestati ako referendum o Danu RS-u bude proveden.\nOn je za TV1 rekao da će to značiti “raspakivanje” Dejtonskog mirovnog sporazuma i vraćanje Ustava Republike Bosne i Hercegovine.\n‘Nema više Miloševića i JNA’\n“Nakon referenduma dejtonski Ustav više ne vrijedi, onda se vraćamo na Ustav Republike Bosne i Hercegovine, a nakon toga neka nam Bog pomogne svima, neka nam da prvo razuma, a onda snage da tu priču dovedemo do kraja”, izjavio je Halilović.\nOn je rekao da se RS u eventualnom sukobu može održati najviše 10 do 15 dana.\nNa pitanje da li u Bosni i Hercegovini – i na jednoj, i na drugoj strani – ima dovoljno ljudi spremnih da ratuju, Halilović je odgovorioa: “Da, apsolutno. I zato ja apelujem da se dobro razmisli. Jer [bivši predsjednik Srbije i Savezne Republike Jugoslavije Slobodan] Milošević je umro, JNA [Jugoslovenska narodna armija] ne postoji, ne postoji hiljade tenkova, hiljade transportera… Ne može Srbija pomoći RS-u. Nećemo dopustiti da nam neko pola države otcijepi.”\nPotpredsjednik Vlade Srbije i ministar spoljnih poslova Ivica Dačić ocijenio je da je izjava Halilovića najveća prijetnja miru i stabilnosti u regiji.\nU pisanoj izjavi dostavljenoj medijima, Dačić je poručio da je Srbija dovoljno jaka da odbrani sebe, a neće dozvoliti ni uništenje RS-a, te pozvao međunarodnu zajednicu da hitno intervenira ako joj je, kako je naveo, stalo do mira.\nDačić: Žele ratom uništiti RS\nDačić je naveo da Halilović nije samo “bivši ratni muslimanski komandant, on je nezvanični portparol predsedavajućeg Predsedništva Bosne i Hercegovine Bakira Izetbegovića”.\n“Halilović govori ono što Izetbegović misli. Zato njegove pretnje treba shvatiti ozbiljno, jer pokazuju da postoje ratni planovi, koji se baziraju na proceni da RS ne može izdržati više od 10-15 dana i da ni Srbija ne može da je odbrani”, naveo je.\nSvima je jasno da je referendum o Danu RS-a samo izgovor, a da iza svega stoji namjera da se ratom uništi RS, dodaje Dačić.\n“Da su hteli kompromis, Ustavni sud [Bosne i Hercegovine] je mogao da promeni bar jedan zarez u svojoj odluci. Ali, njima nije bio važan kompromis, već izgovor za ratne namere i planove, za šta se muslimani u Bosni i Hercegovini očigledno spremaju”, istakao je.\nPredsjednik RS-a Milorad Dodik ocijenio je da su “najnovije prijetnje Srbima u RS-u, koje je uputio ratni komandant Armije Bosne i Hercegovine Sefer Halilović, još jedna u nizu ratnohuškačkih izjava propalog generala, koji nije bio dobar ni Bošnjacima”.\nDodik: Ratnohuškačke izjave\n“Halilović je prazna mješina, koja puca u prazno. To je još jedna u nizu ratnohuškačkih izjava propalog generala, koji nije odgovarao ni Bošnjacima u Bosni i Hercegovini, a koji bi opet da ratuje”, rekao je Dodik za portal Informer.rs.\nDodik je poručio da “RS niko ne može da uništi, niti će nam je neko oteti”.\n“Zato ne treba davati značaja takvim nebuloznim izjavama nekakvog Halilovića”, kazao je.\nNa pitanje da li je sigurnost RS-a ugrožena, Dodik je odgovorio: “Naše postojanje je ovdje uvijek ugroženo, zato ćemo nastaviti da se borimo za očuvanje RS-a. A kad je riječ o bezbjednosti, ona je jedino ugrožena zbog radikalnih islamista, kojih je sve više na prostoru Bosne i Hercegovine.”


Formiranje komisije za popis imovine | Palelive.com\nPočetna Regija Sokolac Formiranje komisije za popis imovine\nFormiranje komisije za popis imovine\nSOKOLAC – Načelnik opštine Sokolac Milovan Bjelica rekao je da će biti formirana Komisija za popis imovine na području opštine, kako bi opštinska imovina bila stavljena na raspolaganje vlastima i da ne bi bilo njenog otuđenja.\nPrema njegovim riječima, posebna pažnja biće posvećena imovini preduzeća koja su pod stečajem ili imovini koja je napuštena i nad njom nema kontrole.\nBjelica je napomenuo da će biti pokrenut postupak raskida koncesije “Klaonice i prerade mesa” iz Sokoca sa Ministarstvom poljoprivrede, šumarstva i vodoprivrede Republike Srpske, jer opština već sedam godina nema koristi od ovih koncesija, a šest godina ovo preduzeće ne radi.\nOn je novinarima rekao da je ovo preduzeće pod koncesijama koristilo između 5.000 i 6.000 dunuma državnog zemljišta.\nPrethodni članakObilježen dan bezbijednosti interneta\nNaredni članakNovi mokri čvorovi u Oranovcu


Preporuka: 700 / Link / Replika: 34 / Molimo vas da se ulogujete ili registrujete da biste mogli da šaljete komentare.\nPreporuka: 4100 / Link / Molimo vas da se ulogujete ili registrujete da biste mogli da šaljete komentare.\nPreporuka: 1700 / Link / Replika: 21 / Molimo vas da se ulogujete ili registrujete da biste mogli da šaljete komentare.\nPreporuka: 1300 / Link / Replika: 8 / Molimo vas da se ulogujete ili registrujete da biste mogli da šaljete komentare.\nPreporuka: 200 / Link / Replika: 26 / Molimo vas da se ulogujete ili registrujete da biste mogli da šaljete komentare.


Donacijama privrednika obradovani šidski penzioneri - Sremski Portal\nDonacijom privrednika opštine Šid, Štab za vanredne situacije ove opštine obezbedio je pakete pomoći i za penzionere koji imaju primanja veća od 30.000 dinara.\nVolonteri su spakovali novih 1.189 paketa, dok su paketi za penzionere sa manjim penzijama podeljeni u prethodnim nedeljama, kao i paketi socijalno ugroženim građanima širom opštine.\nNa ovaj način smo pokazali da niko nije zaboravljen za vreme vanrednog stanja izazvanog pandemijom kovid-19 – kaže Semenović.\nOsim toga, JKP „Standard“ Šid započelo je sa prolećnim uređenjem parkova i zelenih površina, po preporuci Opštine Šid. Iako još uvek nije kraj pandemije, ističu iz ovog preduzeća, situacija se znatno stabilizovala, te JKP „Standard“ nastavlja svim raspoložovim kapacitetima i po ustaljenom planu, uz poštovanje propisanih mera, kako bi građanima pružili kvalitetne i bezbedne uslove za povratak u normalne tokove života.\nUstanove kulture otvaraju vrata\nGalerija slika „Sava Šumanović“ od juče je ponovo, u skladu sa preporukom Ministarstva kulture i informisanja, otvorena za posetioce radnim danima od 10 do 12 sati, uz poštovanje preventivnih mera. I stalna postavka Muzeja naivne umetnosti „Ilijanum” dostupna je posetiocima od juče, u istom vremenskom intervalu. Posetioci moraju imati masku i rukavice i pridržavati se preporuke o održavanju distance od dva metra.\nI u ovoj opštini prate se sve preporuke, pa je dozvoljen rad frizerskih i kozmetičkih salona, teretana i fitnes klubova, uz obavezne mere zdravstvene i higijensko-epidemiološke zaštite.\nDa su mislisli i na najmlađe, govori i podatak da su podeljena 64 paketa pomoći porodicama koje su dobile bebe od januara do aprila.\nPaketi se sastoje od pelena i bebi kozmetike, stvari koje su neophodne svakom novorođenčetu u prvim mesecima života- kaže Semenović, koji je zajedno sa volonterima podelio pakete pomoći porodicama sa bebama.


RTCG - Radio Televizija Crne Gore - Nacionalni javni servis :: Društvo :: "Opel Astra" domaćinstvu iz Berana\n20. 02. 2019. 18:13 >> 17:41 0\nNAGRADNA IGRA EPCG\nAutomobil „Opel Astra Enjoy“ u nagradnoj igri Elektroptivrede Crne Gore “Zlatni tim uhvati ritam“ dobilo je domaćinstvo iz Berana.\nIzvlačenje dobitnika prvog kola nagradne igre “Zlatni tim uhvati ritam“ organizovano je danas je u poslovnoj zgradi EPCG u Nikšiću.\nNagradna igra “Zlatni tim uhvati ritam“ počela je 15. januara i trajaće do 31. maja, a odvija se u pet kola. Nagradna igra je organizovana za članove “Zlatnog tima“, koja uključuje sva domaćinstva koja 31. januara nijesu imala dugovanja za struju.\nKako je saopšteno iz EPCG, u bazi za izvlačenje dobitnika našlo se 193.444 domaćinstava. Nagradni fond za prvo kolo je automobili „Opel Astra Enjoy“ kao i 150 umanjenja na računu od 50 eura, koja su dobila domaćinstva iz raznih crnogorskih gradova.\nIz baze u kojoj su svi članovi "Zlatnog tima" izvlačilo se 110 umanjenja od 50 eura, a 40 umanjenja iz baze u kojoj su članovi "Zlatnog tima" koji koriste servis elektronski račun, kojih je bilo 15.810. Sistem izvlačenja dobitnika organizovan je metodom slučajnog izbora pretplatnog broja korisnika elektronskim putem.\nSpisak dobitnika može se pogledati na veb sajtu www.epcg.com, 21. februara u svim štampanim medijima biće objavljen spisak dobitnika - pretplatni broj i grad, a o dobitnicima se javnost može informisati i na Fejsbuk strani Elektroprivrede.\n"Podsjećamo da su ostala još četri kola nagradne igre, za koje će izvlačenja biti organizovano u upravnoj zgradi EPCG u Nikšiću u devet sati i 45 minuta i to za drugo kolo 20. marta, treće kolo 17. aprila, četvrto kolo 27. maja i peto kolo 19. juna. U naredna četri kola nagradni fond čini 150 umanjenja na racunu od 50 eura", saopštili su iz EPCG.\nKako su objasnili, iz baze u kojoj će biti svi članovi "Zlatnog tima" izvlači se 110 umanjenja, dok se 40 umanjenja izvlači iz baze članova koji imaju aktiviran servis elektronski račun.\nEPCG Zlatni tim\n22:47 "Neprihvatljivo se o Vladi pregovara u manastiru"\n22:12 "URA se zaplela kao pile u kučine"\n21:55 "Do kraja pokažite mudrost i odgovornost"


Potvrđene procjene za april: U SAD posao izgubilo još 539 hiljada ljudi | Probajuci's Blog\nWarren Buffett izgubio milijarde u ConocoPhillipsu\tZarija Pejović: Do skora smo imali dinamiku ništavila, sada više nemamo ni dinamiku, imamo ništavilo, mrcvarenje\nPotvrđene procjene za april: U SAD posao izgubilo još 539 hiljada ljudi\nNovih 539.000 američkih radnika izgubilo je posao u aprilu, pa je tako stopa nezaposlenosti skočila na 8,9 odsto, najviši nivo u proteklih četvrt veka. Ipak, slabost tržišta rada je manja nego što je očekivano, pa se ekonomisti nadaju da je “najdramatičniji period prošlost”.\n“Američkoj ekonomiji treba vremena da opet stane na noge, ali moguće je da smo bliži kraju recesije”, predviđa ekonomski analitičar Majkl Darda. Uprkos optimizmu pojedinih eksperata, koji najavljuju “ranu fazu oporavka”, početak puta ka nečemu “poznatijem i umerenijem”, i dalje desetine miliona građana SAD vrlo teško preživljavaju recesiju.\n“Ovo je stvarno užasno, gledano iz neke normalne perspektive”, smatra Din Bejker, analitičar iz Vašingtona. “Ne radi se o oporavku, već samo o usporavanju recesije. U svakom drugom trenutku, osim u ovom vremenu recesije u kome se nalazimo, bili bi veoma zabrinuti ovim brojkama”, navodi Bejker.\nAprilski podaci sa da tržišta rada deluju ohrabrujuće samo u poređenju sa prošlim mesecima. Gubitak radnih mesta u februaru uvećan je na 681.000, a u martu je posao izgubilo čak 699.000 radnika.\nKako piše “Njujork tajms”, “manje užasavajući” izveštaj o nezaposlenosti posledica je relativnog usporavanja tempa gubljenja radnih mesta, a ne naglog otvaranja novih, što bi moglo da pokaže stvarni početak oporavka.\nMnogi eksperti predviđaju da bi moglo do prođe još mnogo meseci, ako ne i godina, do značajnijeg otvaranja radnih mesta. Očekuje se da će još 2.000.000 ljudi ostati bez posla pre nego što ekonomija počne da se oporavlja i pre nego što stopa nezaposlenosti ne prestane da raste. Predviđa se da će do takvog, značajnog oporavka američke privrede doći tokom 2010. godine.\nPoznato je da tržište rada beleži sporiji oporavak od nekih drugih aspekata ekonomije, ali je isto tako deo koji je najvažniji običnim ljudima, piše Njujork tajms, i dodaje da bi najnoviji izveštaj mogao da donese delimično ohrabrenje u američke domove.\nStručnjaci navode da je od decembra 2007. godine, kada je počela recesija u SAD, ugašeno oko 5,7 miliona radnih mesta, što je najveći broj u poređenju sa bilo kojom privrednom krizom nakon Drugog svetskog rata.\nAmerička stopa nezaposlenosti bi do kraja ove godine mogla da se uveća na 9,5 odsto, a tokom 2010. godine na 9,7 procenata od ukupno raspoložive radne snage, procenjuju eksperti.


Mihajlović: Niški aerodrom je bio i ostaje državni\nBeta 12. aprila 2018. 15:15\nMinistarka gradjevinarstva, saobraćaja i infrastrukture Srbije Zorana Mihajlović izjavila je danas da ostaje pri stavu da je prelazak upravljanja niškim aerodromom „Konstantin Veliki“ sa Grada Niša na Vladu Srbije u interesu bržeg razvoja tog aerodroma, a da će konačnu odluku doneti odbornici Skupštine Niša.\n„Nisam promenila mišljenje da aerodromom ‘Konstantin Veliki’ treba da upravlja Vlada Srbije, jer je to najbrži i najefikasniji način da nastavimo sa ulaganjima u taj aerodrom, a sve argumente u prilog tome sam već iznela”, rekla je Mihajlović, odgovarajući na pitanja novinara u Vladi Srbije.\nOna je rekla da neće biti promena u vezi sa zapošljavanjem, već da će se samo promeniti način ulaganja u aerodrom.\n„Niko ništa neće odneti iz Niša, neće biti promena za zaposlene na aerodromu, niti za one koji ga koriste, već se samo menja način na koji će se u njega ulagati“, istakla je ona.\nZa podršku edukaciji u poljoprivredi 20 miliona dinara\nVojvodina pčelarstvo pomaže sa 25 miliona dinara\nVW osniva konzorcijum za baterije za elektro-automobile\nCene nafte blizu četvoromesečnog maksimuma\nBorić: Cene nekretnina trenutno miruju, šta će se dešavati…\nDogovoren Akcioni plan za suzbijanje sive ekonomije\nNezaposlenost u 2018. smanjena\nRudnik olova i cinka Veliki Majdan uspešno poslovao u 2018.…


Državni sekretar SAD Mike Pompeo i njegova supruga Susan pozdravljaju se sa predstavnikom Ministarstva spoljnih poslova Egipta Redom Habibom Ibrahimom Zakijem i otpravnikom poslova ambasade SAD Tomom Goldbergerom, nakon dolaska u Kairo, 9. januar 2019.\nDržavni sekretar SAD Mike Pompeo sastaje se sa egipatskim zvaničnicima u četvrtak u Kairu kako bi zatražio podršku saveznika u ostvarivanju daljeg pritiska na Iran.\nPlanirano je da Pompeo popodne održi govor o odnosu SAD prema Bliskom istoku tokom Trumpove ere, koji prema State Departmentu ima fokus na "predanosti miru, prosperitetu, stabilnosti i bezbednosti" u regionu.\nOn će se prvo sastati sa predsjednikom Egipta, Abdelom Fatahom el Sisijem i imaće nekoliko sesija sa ministrom spoljnih poslova Semehom Šoukrijem, po pitanju raznih tema uključujući i Gazu i ekonomsku saradnju.\nVIDEO: Pompeo sa liderima Iraka prije odlaska Kairo (engleski jezik)\nPompeo je na jednonedjeljnom putovanju po Bliskom istoku, gdje traži od vlada da pokušaju da učine da Iran promeni svoje ponašanje. Takođe, on uvjerava sagovornike u protivterorističke napore SAD, dok se Sjedinjene Države pripremaju za povlačenje trupa iz Sirije.\nPrije putovanja u Egipat, Pompeo je nenajavljeno u srijedu otputovao u Irbil i Bagdad u Iraku.\n"Zajedničko razumijevanje po pitanju borbe protiv Daeša, uzvraćivanje Daešu i borbe protiv Irana je realno i značajno", rekao je Pompeo novinarima prije nego što je napustio Idlib, govoreći o militantima Islamske države.\nDržavni sekretar SAD Mike Pompeo, lijevo, sastaje se sa Masudom Barzanijem, lider Kurdske demokratske partije, u Irbilu, Irak, 9. januara 2019.\n"Pravi napredak je napravljen nakon izobra u Iraku, što će, mislim, postaviti ovu zemlju i ovaj region na mnogo bolje mjesto", rekao je najviši diplomata SAD, dodajući da će Sjedinjene Države nastaviti da rade sa svim stranama kako bi obezbjedile demokratiju u Iraku.\nState Department je saopštio da Sjedinjene Države naglašavaju svoju predanost "bavljenju iračkim bezbjednosnim izazovima, uključujući i nastavak svog bezbjednosnog partnerstva sa iračkim bezbjednosnim snagama".\nSavjetnik za nacionalnu bezbednost SAD John Bolton i njegov turski kolega Ibrahim Kalin tokom sastanka u predsedničkoj palati u Ankari, Turska, 8. januara 2019.\nPompeov put u Irak dogodio se nakon odlaska američkog savjetnika za nacionalnu bezbjednosti Johna Boltona u Tursku, gdje je predsednik Recep Tayyip Erdogan odbio da se sastane sa njim.\nYPG je ključni saveznik u ratu Washingtona protiv militanata Islamske države, ali Ankara tu grupu smatra za terorističku i povezanu sa kurdskom pobunom unutar Turske.\nU srijedu, Pompeo je rekao da će Washington i Ankara nastaviti da vode razgovore o povlačenju trupa SAD iz Sirije, dok okončavaju "misiju eleminisanja poslednjih elemenata (IS) kalifata, prije nego što odemo".\nPriznajući prijetnju sa kojom se Turska suočava od terorista, Pompeo je rekao da Sjedinjene Države žele da obezbjede da borci sirijskih Kurda budu zaštićeni.\n"Važno je da uradimo sve što možemo kako bismo obezbjedili da ti ljudi koji su se borili zajedno sa nama budu zaštićeni i Erdogan je preuzeo svoje obaveze", rekao je Pompeo.\nDržavni sekretar SAD Mike Pompeo govori na pres konfeenciji u Ambasadi SAD u Bagdadu, Irak, 9. januar 2019.\nPomopeov put događa se nakon što je predsjednik SAD Donald Trump iznenada objavio prošlog mjeseca da će povući svih 2.000 trupa iz Sirije, izazivajući uzbunu među saveznicima SAD u regionu.\nU nedavno objavljenom izveštaju washingtonskog Centra za strategijske i međunarodne studje (CSIS) ističe se da se američka nacionalna odbrambena strategija pod Trumpovom administracijom premješta sa protivterorističkih mjera protiv nedržavnih činilaca, poput Al Kaide i Islamske države, na bezbjednosno i ekonomsko takmičenje sa državama potpu Rusije, Kine, Irana i Sjeverne Koreje.\nU izvještaju, čije je pisanje predvodio direktor Projekta o transnacionalnim pretnjama, Seth Jones, kaže se da, dok ove zemlje predstavljaju legitimnu prijetnju Sjedinjenim Državama, proglašavanje pobjede protiv terorizma tako brzo i onda preusmeravanje previše resursa sa antiterorizma može biti veoma rizično.\nNajviši diplomata SAD započeo je svoj put u utorak u Jordanu, gdje je obećao da će udvostručiti diplomatske i trgovinske napore "da izvrši pritisak na Iran" kako bi promijenio ono za šta Trumpova administracija tvrdi da je štetno ponašanje u regionu.


Odbor kaznio Božovića, Šutanovca i Živkovića\nBeta\t 3. jula 2015. 15:35\nSkupštinski Odbor za administrativno-budžetska i mandatno-imunitetska pitanja danas je novčano kaznio poslanika Nove stranke Zorana Živkovića i poslanike Demokratske stranke (DS) Dragana Šutanovca i Balšu Božovića zbog povrede reda na sednici, čemu se usprotivio šef poslaničke grupe DS-a Borislav Stefanović koji je predložio ujednačavanje tumačenja poslovnika.\n“Ovo je još jedan pokazatelj kako je drastično narušen način vođenja sednice, pogotovo kada je vodi (potpredsednik Skupštine Igor) Bečić. Mislim da treba da se na adekvatan način ujednači praksa vođenja sednice, odnosno tumačenje poslovnika koje će za predsedavajućeg biti obavezujuće, a kako se ovakve situacije ne bi ponavljale”, rekao je Stefanović na sednici Odbora.\nOn je istakao da u Skupštini postoji trend u kojem se isključivo kažnjavaju poslanici opozicije, kao i da kvalitet sednice opada kada Bečić preuzme funkciju predsedavajućeg, a što stvara osećaj nedemokratske atmosfere.\n“Ako mi to ne ujednačimo, onda treba da strepimo ko će da vodi Skupštinu. Ako se ovo nastavi, mi ćemo onda imati dve skupštine – Bečićevu i Gojkovićkinu. Ovo nije stvar da se zakoči Skupština, nego da se otkoči, ovo nije inicijativa jedne partije. Samo razmislite, ne tražim danas da se izjasnite, pa da sednemo zajedno da napravimo neki nacrt pa da vidimo da li bi to bilo OK”, naveo je Stefanović.\nOvaj snimak pogledalo je milion ljudi – otkrijte zbog čega…\nPoslanik Jedinstvene Srbije Petar Petrović ocenio je da treba “ako ne menjati čitav poslovnik, onda makar raditi na korekciji istog”.\nPredsednik Odbora i poslanik Srpske napredne stranke Zoran Babić predložio je da na jednu od narednih sednica budu pozvani predsednica Skupštine Maja Gojković i potpredsednici i da bude otvorena polemika o tom predlogu, što su ostali članovi Odbora prihvatili.\nBožoviću su određene dve novčane kazne u iznosu od 13.659 dinara, dok su Živković i Šutanovac kažnjeni sa po 6.829 dinara, odnosno 10 odsto mesečne poslaničke plate.\nDitman: Buduća nemačka vlada sigurno će podržati put Srbije ka EU\nMediji: Izbori u Beogradu mogli bi da budu održani u decembru\nDitman: Buduća nemačka vlada sigurno će podržati put Srbije…\nMediji: Izbori u Beogradu mogli bi da budu održani u…\nŠolem Alejhem, ruski književnik\t(1859-1916)\nJato crnih pačića se skupilo na jednom mestu. Nailazi belo pače i kaže:\n- Gde ste, Cigani!


Građani na referendumu umesto zlata izabrali zdravlje - Bizlife.rs\nGrađani na referendumu umesto zlata izabrali zdravlje\n11:54 Skoplje, 24/04/2017\nGrađani Đevđelije izjasnili su se na referendumu velikom većinom glasova protiv otvaranja rudnika zlata na teritoriji tog gradića na jugoistoku Makedonije.\nPrema prvim informacijama Opštinske izborne komisije i građanskog udruženja “Spas za nas”, protiv otvaranja rudnika zlata na planini Kožuv glasalo je 13.097 građana ili 99,1 odsto od ukupnog broja izašlih na referendum, dok su “za” zaokružila samo 154 građanina.\nBrojni meštani Đevđelije, prema lokalnim medijima, proslavili su rezultate referenduma, a njegovi inicijatori iz udruženja “Spas za nas” koje se protivi otvaranju rudnika, izrazili su zadovoljstvo ocenjujući da su građani odabrali život i čistu životnu sredinu.\n“Grad se ujedinio protiv zla”, “Produžićemo i dalje ako bude potrebno”, deo je komentara objavljenih na društvenim mrežama nakon izjašnjavanja protiv otvaranja rudnika koji za odvajanje zlata koristi cijanid.\nNa referendum je izašlo više od 70 odsto upisanih birača na teritoriji Đevđelije, što znači da je referendum uspeo i da su rezultati obavezujući. Prema Zakonu o mineralnim sirovimama za otvaranje rudnika neophodna je saglasnost lokalnih vlasti.\nDve kompanije registrovane u Kanadi su od makedonske vlade dobile koncesije za geološko ispitivanje zemlje na lokacijama Konjska reka i Konjsko kod Đevđelije. Za tri godine, koliko obavljaju istraživanja, pokazalo se da je zemljište bogato zlatom i da ga ima mnogo više nego u rudniku “Ilovica” na području susedne Strumice.


Čuvari zelenih površina | TV KANAL 9 NOVI SAD\nNaslovna EMISIJE Čuvari zelenih površina\nČuvari zelenih površina\nVIDEO K9: Borbu protiv smanjenja zelenih površina u gradu već duže vreme vodi grupa građana koja živi u okolini Riblje pijace i Muzeja Vojvodine, oštro se protiveći izgradnji javnog parkinga u parkiću kod Muzeja Vojvodine. Inicijativu je podržalo 3.000 ljudi koji su potpisnici peticije.\nGrupa građana koja živi u blizini Riblje pijace i Muzeja Vojvodine 2015. godine pokrenula je peticiju da se zelena površina iza Muzeja Vojvodine sačuva i ne pretvori u javnu garažu, nakon što je Skupština Novog Sada 25. juna 2015. godine usvojila predlog o izmeni plana generalne regulacije kojim se predviđa izgradnja javne garaže na ovom mestu.\n“Novi Sad ne može sebi da dozvoli luksuz da zida garaže na zelenim površinama. U Novom Sadu ima oko 4% zelenih površina na celoj teritoriji, kao što znate Nova Detelinara, Grbavica, Podbara, svi delovi Novog Sada u kojima su bili objekti za individualno stanovanje su se pretvorili u zgrade i tu je napravljena jedna greška zato što te zgrade nisu predvidele podzemne garaže za svoje stanare”, rekla je Marijana Mutavčieva, predstavnica Građanske inicijative.\nTri hiljade građana, potpisnika peticije protiv izgradnje garaže, smatraju da višespratnim javnim garažama nije mesto u starom jezgru grada, koje je utvrđeno za kulturno-istorijsku celinu pod zaštitom države i u kom se nalaze dva značajna muzeja.\n“Mi nismo arhitekte, mi smo građani i samo želimo da se razjasni situacija oko ove površine, jer na naše primedbe u prvom javnom uvidu 2015. godine niko nije odgovorio. Mi smo poslali više od 70 primedbi, mi kao Inicijativa jednu i građani i komšije kojih se ovaj problem tiče, kao i zainteresovane institucije, poslali su više od 70 primedbi”, navela je Mutavčieva.\nKada će i da li će javna garaža biti izgrađena na ovom prostoru, još uvek nije poznato, a trenutno na ovoj površini, koja se koristi za izvođenje pasa, Gradsko zelenilo sadi nove sadnice.\nPrethodni tekstEksplozija na jugu Rusije\nSledeći tekstOd danas pojačane kontrole na granicama Šengena


Predsednik Thaçi na Svetskom strateškom forumu: Bez bezbednosti nema jake ekonomije - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednik Thaçi na Svetskom strateškom forumu: Bez bezbednosti nema jake ekonomije\nPredsednik Kosova, Hashim Thaçi, koji boravi u Sjedinjenim Američkim Državama, kao počasni gost na sedmoj ediciji Svetskog strateškog foruma, danas je pred 1200 učesnika iz desetine svetskih država govorio o energiji, infrastrukturi i stabilnom razvoju.\nPredsednik Thaçi je rekao da je američka privreda motor globalne privrede, a američka politika je zvezda vodilja svetskim političarima.\nO aktivnostima Svetskog strateškog foruma, predsednik Thaçi je rekao da su to bili interesantni dani debata o tome kako da kontrolišemo promene i kako da imamo veći privredni porast.\n„Naša država je mala, ali imamo iskustvo koje možda može naći upotrebu i na globalnom nivou. Bio sam premijer zemlje 8 godina i prvi korak je bio da moju zemlju proglasim suverenom i nezavisnom republikom. Ovo proglašenje se dogodio 2008. godine, samo nekoliko meseci nakon kolapsa banke Lehman Brothers. Dakle, nije to bilo najsrećnije vreme da proglasimo nezavisnost države, jer je celokupna privreda u regioni i svih naših suseda prolazila kroz duboku krizu. Međutim, tokom naše izgradnje države mi smo uspeli da stvorimo srednji privredni porast od oko 4 posto 8 godina za redom. Prema Međunarodnom monetarnom fondu, Kosovo je zabeležilo najveći privredni porast u Evropi te godine, a mnoge druge države su zabeležile privredni pad“, rekao je predsednik Thaçi.\nMožete se zapitati kako je tako malo Kosovo, zemlja od oko dva miliona stanovnika, koliko ima i Zapadna Virdžinija ove u Americi, dodao je predsednik Thaçi, postiglo da ima solidan porast u vreme velike ekonomske i finansijske krize koja je zahvatila čitav svet pre 10 godina?\n„Na početku smo započeli veoma širok i dubok program investicija u infrastrukturu. Sa američkom kompanijom Bechtel izgradili smo dva autoputa kako bismo našu zemlju povezali sa susedima, kako bismo omogućili bolju povezanost tržišta, ljudi i robe“, rekao je predsednik Thaçi.\nOn je rekao da je ponosan što se u rekordnom roku, bez ijednog centa duga, izgradilo preko 800 kilometara puteva i autoputeva, a što je jednako dužini puteva koja je izgrađena od 1945. godine do samog početka 21. veka.\n„Takođe smo započeli program renoviranja i izgrade škola. Dakle, investirali smo nekoliko milijardi dolara u fizičku infrastrukturu. Ova investicija je omogućila ulaz sredstava u privredu, stvaranje novih radnih mesta, ali je stvorila i dugoročnu platformu za privredni razvoj“, rekao je predsednik Thaçi.\nNa Svetskom strateškom forumu, uzimajući za primer Kosovo, predsednik Thaçi je govorio i o naporima predsednika Trump-a i Kongresa Sjedinjenih Američkih Država u pronalaženju zajedničkog jezika u sastavljanju Nacionalnog pana za infrastrukturu.\n„Oko 40 posto celokupnog budžeta Kosova mi smo posvetili kapitalnim investicijama, stvarajući tako pozitivni privredni makro ciklus. Odbili smo uzimanje javnih dugova i Kosovo danas ima najniži javni dug u Evropi. Možete to uporediti sa našim susedima, gde na primer Srbija i Albanija imaju 60 posto DBP-a javnog duga, Grča je sada dosegla 160 posto DBP-a duga“, rekao je predsednik Thaçi.\n„Kako smo postigli da platimo račun više milijardiskih investicija u infrastrukturu? – dodao je predsednik Thaçi.\nŠef države je istakao da nisu povećane takse, već se trudilo da se zatvore crne rupe u sistemu oporezivanja, povećavajući prihode od redovnog poreza i boreći se protiv sive ekonomije.\n„Svetska banka je pohvalila Kosovo zbog načina na koji smo olakšali uplatu poreza i od 200 svetskih ekonomija, nalazimo se na 43. mestu što se tiče napretka u isplaćivanju poreza. Sve ovo, mogu reći, nije loše, za državu koja je pre 18 godina bila u jeku rata i genocida“, rekao je on.\nPredsednik Thaçi je govorio i o pitanju energije, govoreći da je Kosovo bogato ugljem.\n„Mi gledamo da ovo bogatstvo iskoristimo što stabilnije i sa što manje uticaja na sredinu. Ovih nedelja se nadam da ćemo potpisati ugovor od preko milijardu dolara za izgradnju nove termocentrale na ugalj. Mnogi čuvari okoline su me napali, insistirajući na tome da Kosovo treba da bude mučenik pravila i predrasuda o zagađenju vazduha, ali ja sam njih tada pitao, i pitam ih i danas: Da li je bolje da Kosovo i Kosovari umiru od bolesti pluća zbog zagađenja od termocentrala iz doba komunizma, koje su stare i po 50 godina, ili je bolje da te termocentrale zatvorimo i da izgradimo nove kapacitete, sa novom američkom tehnologijom i visokim standardima?“, dodao je predsednik Thaçi.\nOn je rekao da Kosovo nije čekalo niti je tražilo komplikovana rešenja, ne dozvoljavajući tako uredbe koje četo ne shvataju ni njihovi sastavljači.\nPredsednik je dodao da država treba da ima ograničenu ulogu, a tamo gde je moguće treba da radi uz premise javno- privatnog partnerstva.\n„Na ovim osnovama smo izgradili i novi aerodrom, koji je danas pod tuđom privatnom upravom, ali stvara prihode i našoj državi i više nego kada je država sama upravljala aerodromom“, rekao je predsednik Thaçi.\nŠef države je rekao da Kosovo ne bi bilo uspešna priča bez pomoći naših prijatelja u čitavom svetu.\n„Amerika je i dalje uz nas i mi smo zahvalni što je na kraju Savezna američka agencija (MCC) odlučila da podrži Kosovo sa nekoliko desetina miliona dolara na poljima kao što su energetika ili vladavina zakona, s ciljem da Kosovo sprovede različite politike koje su povoljne za privredni rast“, dodao je predsednik Thaçi.\nUzimajući dva primera, dva glavna bulevara u Prištini, bulevar koji nosi ime predsednika Klintona i drugi sa imenom predsednika Buša, predsednik Thaçi je rekao da za kosovski narod ne postoje republikanci ili demokrate, postoje samo Amerikanci.\n„Prema anketama agencije Gallup, američku politiku na Kosovu podržava 92 posto stanovništva“; rekao je predsednik Thaçi.\nNa kraju, predsednik Thaçi je rekao da bez bezbednosti nema i jake ekonomije.\n„Naša neosporna sposobnost da branimo slobodu naših građana gde god da su je stub nacionalnog ponosa i dugoročnog napretka“, rekao je on.\nPredsednik Thaçi je rekao da ova lekcija važi kako za super sile, kao što je Amerika, tako i za male države kao što je Kosovo.


Vesti online / Vesti / Svet / U Briselu počinje samit država Evrope i Azije\nU Briselu počinje samit država Evrope i Azije\nU Briselu večeras počinje 12. po redu samit evropskih i azijskih zemlja - Samit Evrope i Azije (ASEM) na kome će učestvvoati predstavnici 51 zemlje.\nU pitanju je višednevni skup na kome će lideri razmenjivati mišljenja o saradnji i zajedničkim izazovima Evrope i Azije. Osnovne teme biće politička, ekonomska, finansijska, socijalna i kulturološka saradnja najveljeno je u Evropskoj komisiji.\nU okviru skupa pod nazivom "Globalni partneri za globalne izazove" tokom dva dana lideri će razmotriti kako Evropa i Azija mogu razviti svoje partnerstvo kroz tri stuba ASEM-a: politički, ekonomski i finansijski kao i društveni i kulturološki.\n- Lideri ASEM-a će razmotriti načine za poboljšanje održive povezanosti između Evrope i Azije, što zajedno čini 55% svetske trgovine, 60% svetske populacije, 65% globalnog BDP-a i 75% globalnog turizma - najvljeno je u Evropskoj komisiji.\nDruge teme za diskusiju uključuju trgovinu i investicije, održivi razvoj i klimu, kao i bezbednosne izazove poput terorizma, sajber bezbednosti i ilegalne migracije.\nNa marginama ASEM-a očekuje se i potpisivanje bilateralnih sporazuma uključujući one u slobodnoj trgovini, zaštiti investicija kao i sporazumi o partnerstvu i saradnji sa Singapurom i sporazum o sprovođenju zakona o šumama, upravljanju i trgovini sa Vijetnamom.\nEU će na samitu predstavljati predsednik Evropske komisije Žan Klod Junker, predsednikm Evropskog saveta Donald Tusk kao i šefica EU diplomatije Federika Mogerini i potpredsednik Evropske komisije Jurki Katainen.\nUvod u nuklearni rat?\nSVET Evropski parlament podržao zatvaranje "Severnog toka 2"\nSVET Rim odbacio zahteve Evropske komisije\nSVET Evropski mediji: Rusija stvara mrežu saveznika u EU\nSVET Koliko zapravo Evropljani znaju o Holokaustu?\nU granatiranju Donbasa poginula tri pripadnika...


Ministarstvo pravde Republike Srbije | Tužilaštvo za ratne zločine\nSaradnja sa državnim institucijama -\nVeliki značaj donatorske zajednice u sprovođenju reformi\nU Palati Srbija danas je održan redovni godišnji Partnerski forum „Koordiniranje donatorske podrške u sektoru pravosuđa“, koji je organizovalo Ministarstvo pravde u saradnji sa Zajedničkim višedonatorskim povereničkim fondom za podršku Sektoru pravosuđa, u cilju unapređenja dijaloga relevantnih institucija pravosuđa i donatorske zajednice u Srbiji.\nSkupu su prisustvovali ministar pravde Nela Kuburović, ministar bez portfelja zadužen za evropske integracije Jadranka Joksimović, pomoćnik ministra pravde Čedomir Backović i predstavnici donatorske zajednice.\nNa skupu je istaknut značaj donatorskih organizacija u realizaciji ciljeva i rokova koji su zadati u okviru procesa evropskih integracija i Nacionalne strategije reforme pravosuđa.\nMinistarka Kuburović je istakla da realizacija tih ciljeva zahteva usku koordinaciju aktivnosti i donatorske pomoći u sektoru pravosuđa, kao i unapređenje komunikacije relevantnih institucija, kako među sobom, tako i sa međunarodnim partnerima, projektima i civilnim društvom.\n„U reformskom procesu imamo pojačanu podršku međunarodnih partnera, pre svega Evropske unije, zbog njihovog razumevanja vanrednih napora koje moramo da ulažemo“, istakla je Kuburović i naglasila da je Ministarstvo pravde vodeća institucija u Sektoru, a Evropska unija vodeći donator.\nOna je dodala da Ministarstvo pravde trenutno sprovodi projekte koji su finansirani iz Nacionalnih programa za IPA, ali i da sarađuje sa brojnim programima i projektima koji se finansiraju iz sredstava bilateralne podrške.\nKuburović je ukazala da prioriteti Ministarstva pravde svakako ostaju blagovremeno ispunjenje aktivnosti koje su zacrtane strateškim okvirima, kao i njihovo periodično ažuriranje.\n„Od postojećih prioriteta, istakla bih povećanje efikasnosti pravosuđa kroz smanjenje broja predmeta, kraće trajanje sudskih postupaka, unapređenje svih pravosudnih profesija, kao i uspostavljanje sistema besplatne pravne pomoći, čime će se svim građanima unaprediti pristup pravdi“, naglasila je Kuburović.\nKuburović je ukazala i na važnost Zakona o sprečavanju nasilja u porodici, čiju primenu trenutno podržava Britanski savet i Program za razvoj Ujedinjenih nacija u određenom delu, kao i na važnost proširivanja saradnje i planiranja novih aktivnosti obzirom da je počela obuka onih koji će neposredno sprovoditi taj zakon.\nOna je naglasila da je jedan od prioriteta i dalja borba protiv korupcije i da Ministarstvo pravde očekuje neophodnu podršku kada je u pitanju primena novog Krivičnog zakonika i Zakona o organizaciji i nadležnosti državnih organa u suzbijanju organizovanog kriminala, terorizma i korupcije, obuka u oblasti finansijskih istraga i procesuiranja krivičnih dela sa koruptivnim elementima.


Đilas : Svu energiju usmeriti u poljoprivredu\n18/02/2014 | 08:25\nDragan Đilas predsednik Demokratske stranke (DS) rekao je u selu Kruščica kod Bele Crkve da Srbija može izaći iz evidentne ekonomske krize jedino podizanjem primarnih proizvodnih kapaciteta u prehrambenoj industriji i poljoprivredi.\nOn je istakao da svu energiju treba usmeriti u poljoprivredu i da država mora da uspostavi sistem zaštite i sigurnosti individualnog poljoprivrednog proizvođača, od pomoći u proizvodnji, preko poboljšanja kvaliteta i prinosa, do garantovanog plasmana proizvoda.\n"Što više budete proizvodili, to će se lakše živeti. Što se niskih cena proizvoda tiče, nedopustivo je da se, zarad političkih poena, inflacija spušta fingiranjem niskih cena poljoprivrednih proizvoda, da poljoprivrednici zbog ucene nakupaca dođu u situaciju da moraju da prodaju zemlju ili novu mehanizaciju koju su proteklih godina kupovali na kredit", naglasio je Đilas.\nPredsednik DS je rekao da je na primeru PKB dokazao da ne stoji teza da je sve državno i neodrživo.\n"Zatekli smo firmu u kojoj 16 godina nisu plaćali poreze i doprinose, struju, firmu sa lošom mehanizacijom i uništenim stočnim fondom. Tražio sam da se PKB da Gradu Beogradu. Doveli smo profesionalce. Posle šest meseci, stvorili smo tim od 2.000 ljudi koji su se borili za firmu. Prosečna plata je sada veća od 45.000 dinara i redovna je. Podigli su nove farme, kupili su novu mehanizaciju. To je PKB sve sam uradio", istakao je Đilas.\nOn je objasnio da PKB duguje i danas, ali vredi 400 miliona evra i dodao da se ne zalaže da sve bude državno, ali da država mora da stvori centre koji će podupreti razvoj drugih privrednih grana, kao što je transport.\n"Država treba subvencijama da podrži transport domaćih proizvoda do inostranih tržišta", rekao je Đilas i dodao da govori o železnici u kojoj je zaposleno 20.000 ljudi i koja sa sobom povlači namensku industriju sa još 40.000 zaposlenih.\nPrema njegovom mišljenju, nije problem kada država uzme kredit, problem je kada se zaduži pet milijardi evra, a niko ne zna gde je taj novac potrošen.\n"Zamislite da su tih pet milijardi uložili u prehrambenu industriju i poljoprivredu. Potrebno je izgraditi sistem, strategiju sa razvijenim mehanizmima", rekao je Đilas.\nOn je naglasio da je potrebno ulagati u socijalnu zaštitu i obrazovanje.\n"Treba stipendirati decu još u osnovnoj školi, da roditelji imaju motiv i da najpametnija deca dobiju šansu za fakultetsko obrazovanje. Tu se država mora pojaviti kao nosilac", zaključio je Đilas.\ndemokratska stranka/djilas/ds/izbori 2014/poljoprivreda\nPregled štampe za 18. februar\nIzbori pravo vreme za organizovanje štrajkova


Za mere aktivne politike zapošljavanja dva miliona iz opštinskog budžeta\nNaslovna Info Opštinske vesti Za mere aktivne politike zapošljavanja dva miliona iz opštinskog budžeta\nU sredu,13. februara 2019. godine, održana je 129. sednica Opštinskog veća Opštine Bačka Palanka na kojoj je jednoglasno usvojen Predlog Akcionog plana zapošljavanja Opštine Bačka Palanka za 2019. godinu.\nMere predviđene Akcionim planom zapošljavanja Opštine Bačka Palanka za 2019. godinu realizovaće Odeljenje za privredu Opštinske uprave Opštine Bačka Palanka u saradnji sa Savetom za zapošljavanje Opštine Bačka Palanka i NZS – Služba Bačka Palanka, a na osnovu Sporazuma o uređivanju međusobnih prava i obaveza u realizaciji mera aktivne politike zapošljavanja na teritoriji opštine Bačka Palanka za 2019. godinu koji će biti potpisan između Nacionalne službe za zapošljavanje i Opštine Bačka Palanka.\nOdlukom o budžetu Opštine Bačka Palanka za 2019. godinu opredeljena su sredstva u iznosu od dva miliona dinara za mere aktivne politike zapošljavanja, tako da je Akcionim planom predviđeno da se kroz program javnih radova angažuje 18 nezaposlenih lica. Javni radovi organizovaće se u oblasti održavanja i zaštite životne sredine i prirode, a maksimalna dužina trajanja javnog rada je tri meseca.\nPrethodni tekstBačka dočekuje Partizan, važna obaveštenja\nSledeći tekstPokraden „Gomex“ u Paragama


Predsednik Thaçi visoko ocenio doprinos dijaspore u jačanju dve albanske države - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi visoko ocenio doprinos dijaspore u jačanju dve albanske države\nPredsednik Republike Kosovo Hashim Thaçi danas je učestvovao na Drugom samitu dijaspore, koji je okupio mnogobrojne sunarodnike ovih dana u Tirani.\nPredsednik Thaçi je rekao da je doprinos albanske dijaspore bio izvanredan, kako u demokratizaciji Albanije, tako i za slobodu i nezavisnost Kosova, ali i u unapređenju prava Albanaca u Makedoniji, Crnoj Gori, Preševu, Medveđi i Bujanovcu.\nŠef države je rekao da naša država samo što je obeležila 11. godišnjicu nezavisnosti i ima ukupno 116 međunarodnih priznanja, a učlanjena je u oko 200 međunarodnih organizacija, ali da treba brzo da koračamo napred.\n“Kosovo nema samo prijatelje i partnere poput Sjedinjenih Američkih Država, NATO-a i Evropske unije, već ima i protivnike nezavisnosti koji usporavaju napredovanje konsolidacije, a posebno spoljne konsolidacije kosovske države. Ono što mogu da kažem jeste da je Kosovo izvršilo izvanredne reforme, bilo u oblasti politike, ekonomije ili zakonodavstva. Ali, taj napredak je vaš doprinos i doprinos svih građana Kosova”, rekao je predsednik Thaçi.\nPrvi čovek države je dodao da smo sada u novoj okolnosti, u povoljnom trenutku u kojem se Kosovo, uz potpunu podršku Sjedinjenih Američkih Država uz rukovođenje Evropske unije i u potpunoj koordinaciji sa svojim prijateljima, priprema da stupi u konačni dijalog sa Srbijom za postizanje sveobuhvatnog sporazuma.\n“Težnja kosovskih institucija je da se postigne sveobuhvatni sporazum o normalizaciji odnosa između država Kosovo i Srbije. Taj sporazum će garantovati recipročno priznavanje između država Kosovo i Srbija, kao i učlanjenje Kosova u Organizaciju Ujedinjenih nacija. Mi svi znamo šta je Srbija radila na Kosovu. Ovde vidim i moje saborce, sa kojima smo bili u ratnim rovovima u borbama protiv srpske vojske i policije. U isto vreme, mi smo znali i tada, da budemo mudri i odgovorni, kao o veoma odlučni u postizanju bitnih sporazuma, kao što ke bio onaj u Rambujeu gde je otvoren put za bombardovanje Srbije, ali i sporazum u Beču gde je otvoren proces nezavisnosti Kosova”, istakao je on.\nPredsednik Thaçi je rekao da je prirodno da ima različitih ideja, ali da neće dozvoliti ni pod kojom okolnošću organizovanje međunarodne konferencije na kojoj učestvuje Rusija.\nOn je dodao da će se Kosovo angažovati samo u procesu kojim rukovodi Evropska unija i u kojem je podrška Sjedinjenih Američkih Država potpuna.\n“Ni pod kojom okolnošću i ni po kojoj ceni neću dozvoliti, ni da se dalje proširi kao ideja, iako sam voljan za diskusiju o idejama, ideja o nekom Balkanskom savezu. Ponovo ističem da je ideja o nekom Balkanskom savezu ugrožavanje naše nacije. Ona je ugrožavanje evroatlantskih vrednosti naše orijentacije. Ideja o Balkanskom savezu je vraćanje unazad za naš narod. Savez Kosova, ali i albanske nacije je Savez Evropske unije, NATO i doživotno prijateljstvo sa Sjedinjenim Američkim Državama”, rekao je predsednik Thaçi.\nNa ovom samitu, šef države je govorio i o idejama koje kruže o razmeni teritorija.\nPodela Kosova, može da se desi samo preko mene mrtvog. Niko ne može da ugrozi ni jedan milimetar teritorije Republike Kosovo. Niko ne može ugroziti Trepču, Mitrovicu i Gazivode, kao ni bilo koji drugi deo teritorije Republike Kosovo”, rekao je on.\nS druge strane, predsednik Thaçi je rekao da je za korekciju granice i za ujedinjenje Preševske doline sa Kosovom.\n“Nema čoveka na svetu koji mi negira angažovanje u ostvarivanju težnje ka legitimnim pravima Preševa, Medveđe i Bujanovca o pripajanju sa teritorijom Republike Kosovo, a bez ugrožavanja teritorije Republike Kosovo. Naravno da se nalazimo u statusu kvo i u zamrznutom konfliktu koje treba da prevaziđemo. Mi sada treba zajedno sa Sjedinjenim Američkim Državama, zajedno sa Evropskom unijom i NATO-om brže da koračamo prema evroatlantskoj perspektivi, kako bi Kosovo postalo deo NATO-a i Evropske unije. Mi zajedno sa našim prijateljima treba da idemo prema rešenju koje garantuje priznanje i od strane pet država Evropske unije, Grčke, Rumunije, Slovačke, Kipra i Španije. Dakle, još jednom ističem da nećemo ni pod kojom okolnošću ni po kojoj ceni dozvoliti da igre dnevne izborne politike ugroze poseban i doživotan odnos sa akterima slobode i nezavisnosti Kosova, Sjedinjenim Američkim Državama”, rekao je predsednik Thaçi.\nNa Samitu dijaspore u Tirani, predsednik Thaçi je visoko ocenio veliki doprinos naših sunarodnika koji žive i deluju svuda i svetu, za jačanje dve albanske države.


Odlazak "majstora preživljavanja"\nOdlazak „majstora preživljavanja“\nM. D. 26. novembra 2016. 09:59\nBivši kubanski predsednik, bradati „El Komandante“ koga mnogi pamte s nezaobilaznom cigarom u ustima i u vojnoj uniformi, preminuo je nakon duže crevne bolesti zbog koje je još sredinom 2006. privremeno prestao da obavlja dužnost predsednika, prenevši ovlašćenja na pet godina mlađeg brata Raula.\nU dugoj političkoj karijeri, bio je generalni sekretar Komunističke partije, premijer i šef države, uvek do kraja odan ideji socijalizma i žestoki protivnik kapitalističkog sistema.\nKada je Raul i zvanično postao novi lider 2008, Fidel se posvetio pisanju veoma čitanih, kolumni u partijskom listu „Granma“. Povremeno je imao konsultacije s novim državnim rukovodstvom bez, kako je naglašavao, želje da im natura svoja viđenja, iako se nije uvek slagao s njihovim stavovima. Sastajao se i sa stranim zvaničnicima koji su dolazili u Havanu, čemu su mediji uvek davali veliki publicitet.\nDugovečnom lideru se ispunila želja da umre prirodnom smrću, što je često priželjkivao u mnogobrojnim intervjuima, podsećajući da je mnogo puta bio meta atentatora, naručenih od njegovih kubanskih protivnika ili stranih sila kojima nije bio po volji.\nKubanski hroničari su tvrdili da je CIA „više stotina puta“ pokušala da likvidira Kastra, koji je dugo važio za „neprijatelja SAD broj jedan“. O glavi mu je radila i kubanska opozicija, uglavnom ona izbegla s „Crvenog ostrva“, na kojem je on, daleke 1959. godine, izveo socijalističku revoluciju, proteravši diktatora Fulhensija Batistu, miljenika SAD.\nU svetskim medijima, za koje je uvek bio atraktivan sagovornik zbog svog levičarenja i odolevanja raznim pritiscima i zaverama, nazivan je i „majstorom preživljavanja“. Levičarskim pokretima i liderima u Latinskoj Americi bio je i ostao uzor revolucionara.\nKastro je rođen 13. avgusta 1926. godine na porodičnoj plantaži šećerne trske, u blizini Birana, u siromašnoj provinciji Orijente. Školovao se kod jezuita, a pravni fakultet je završio u Havani 1945. godine, kao student koji je „imao lepotu, harizmu i revolucionarnu energiju“, kako su govorile njegove kolege. Kasnije je doktorirao prava.\nVeć 1952. kandidovao se za parlamenat, ali mu je ulazak u politiku sprečio vojni udar koji je izveo general Batista. Naredne godine, predvodio je neuspešnu pobunu protiv režima, posle čega su on i njegov mlađi brat Raul uhapšeni. Slobodu je ugledao posle dve godine, zahvaljujući opštoj amnestiji.\nU proleće 1955. godine otišao je u Meksiko, gde se posvetio reorganizaciji Pokreta 26. jul u disciplinovanu gerilsku snagu. Krajem iste godine, s grupom revolucionara, brodićem se prebacio na Kubu, gde su im vladine snage priredile krvav doček. Sa svega 12 preživelih kamarata – među kojima su bili Raul i Če Gevara – dospeo je u planinski venac Sijera Madre i započeo gerilski rat.\nU 1959. godini uspeo je da hiljade gerilaca uvede u Havanu i iz nje istera diktatora Batistu, slomivši njegov „proamerički režim“. Postao je premijer i mitski lider Kubanaca, koji nikada nisu prestali da ga obožavaju.\nNacionalizacijom američkih kompanija, bez nadoknade, naveo je SAD da prekinu diplomatske odnose s Kubom, pa se okrenuo SSSR-u. SAD su prvi put pokušale da ga sruše, preko kubanskih iseljenika, 1961. godine, ali u tome nisu uspele, jer su potcenile stepen odanosti naroda svom harizmatičnom lideru.\nKad je 1963. ubijen američki predsednik Džon Kenedi, bilo je tvrdnji da je u atentat umešana i Kastrova Kuba, ali to nije dokazano. Komunistička partija Kube je 1976. godine usvojila socijalistički ustav, a Kastro je izabran za predsednika. Konkurenciju, praktično, nije ni imao, a neprikosnoveni vođa svog naroda ostao je sve dok sam, zbog pogoršanog zdravlja, nije saopštio da se povlači.\nKastro je godinama podržavao socijalističke i levičarske pokrete u svetu, zbog čega je, istovremeno, bio kuđen i hvaljen. Niko mu, međutim, nije sporio da je uvek bio hrabar, osoben, nepokolebljiv u borbi za svoje ideje. Uveo je Kubu u Pokret nesvrstanih i bio na njegovom čelu, odolevši jakim pritiscima SAD koje su, višedecenijskim ekonomskim sankcijama, želele da njegovu zemlju vrate u ruke poraženih snaga i kapitalistički blok.\nOno što mu je priznavao čitav svet, otvoreno ili manje javno, jeste održavanje nezavisnosti Kube, uprkos decenijama dugim ekonomskim sankcijama od strane SAD i gubitku pomoći od S S SR-a, kad se ta „komunistička imperija“ raspala, početkom 1990-ih. Kuba je pod njegovim vođstvom ušla u Pokret nesvrstanih zemalja, u vreme hladnog rata dosta uticajan savez država sa raznih kontinenata.\nAdministracija Džordža Buša je 2001. godine svrstala Kubu među zemlje koje naziva „osovinom zla“, optuživši Kastra da razvija biološko oružje. Izdržao je i taj pritisak Vašingtona, protiv kojeg je, u međuvremenu, okrenuo i veliki deo Latinske Amerike.\nBolest je izmenila Kastrov izgled, ne samo u fizičkom smislu. Naterala ga je da skine vojnu uniformu koja je, uz „havanu“ među zubima, bila deo njegovog imidža. Retko ju je skidao, govoreći da će je potpuno odložiti tek kad revoluciju izvede do kraja, odnosno kad Kubu uvede u komunizam.\nPored dva brata i četiri sestre, Kastro – koji se, zvanično, tri puta ženio, ostavlja i sina Fidela „Fidelita“ i kćerku Alin, koja je emigrirala u SAD, gde je objavila da njen otac ima još pet sinova, iz veze sa jednom dugogodišnjom ljubavnicom.


Evo pod kojim uslovima Haradinaj može da bude izručen Srbiji | WebTribune\nHome U FOKUSU Evo pod kojim uslovima Haradinaj može da bude izručen Srbiji\n“Sud može doneti odluku u bilo koje vreme, ali na osnovu Evropske konvencije o ekstradiciji, postoji period od 40 dana koji Srbiji omogućava da predstavi dokumentaciju, odnosno zvaničan zahtev za izručenje. Sud u roku od 40 dana odlučuje o tome, u suprotnom, on će biti pušten”, kaže Ellis.\nOn smatra da je odluka Haškog tribunala u slučaju Ramuša Haradinaja veoma relevantna i da je veoma moguće da Francuska odbije da ga izruči ukoliko se nalog za hapšenje Srbije tiče istih zločina od kojih ga je Hag oslobodio.\n“Mislim da će Srbija predati dokumentaciju, ‘prima facie’ dokaze koji ukazuju da Srbija ima jurisdikciju nad time, i verujem da će tvrditi da se zločini za koje ga tereti razlikuju od onih koji su bili deo haškog suđenja”, navodi on.\nInače,, dodaje, ako se radi o istim zločinima, o istim optužbama, onda on “jednostavno ne vidi kako bi Francuska njega izručila Srbiji”.\nKao drugi problem navodi eventualnu zabrinutost Francuske u pogledu toga da li su optužbe političke, što je zabranjeni faktor prema konvenciji.\n“Francuska ga ne može izručiti ukoliko oseti da se radi o političkim optužbama i ukoliko misli da suđenje može u stvari biti političko”, rekao je.\nO tome što su advokati Haradinaja podneli zahtev za uslovno oslobađanje, Ellis je rekao da francuski sud na osnovu svojih zakona može da odluči potvrdno o tome, s tim što bi se Haradinaju oduzeo pasoš i ograničilo kretanje.\n“Ali na kraju, sumnjam da će se izručiti Srbiji. Imali smo isti slučaj i u Sloveniji, koja nije htela da ga izruči”, navodi on.\nOn, takođe smatra da će Francuska osetiti “političku prirodu” ovog slučaja, s obzirom da se radi i o bivšem premijeru koji bi bio suočen sa suđenjem u kontradiktornom okruženju.\n“Evropa je zainteresovana da Srbija i Kosovo učvršćuju veze, a njegova ekstradicija Srbiji bi zaista imala negativan uticaj na to”, dodao je.\nEllis je takođe izneo mogućnost da Srbija prizna da se radi o politički osetljivom pitanju i da zatraži od Francuske da sprovede hapšenje, podigne optužnicu i pokrene suđenje na osnovu principa univerzalne jurisdikcije o ratnim zločinima.\n“To bi bio interesantan potez Srbije – da navede da se radi o novim zločinima, ali i da prizna da postoji politička osetljivost da se suđenje ovog slučaja dogodi u Srbiji”, ocenjuje on.\nFrancuska bi u tom slučaju, dodaje Ellis, imala jurisdikciju da to uradi po univerzalnom zakonu.\n“Ukoliko su navodi i zločini povezani sa ratnim zločinima, onda ti zločini imaju osnov za međunarodnu univerzalnu jurisdikciju i sve zemlje u suštini mogu da pokrenu suđenje”, zaključuje Mark Ellis.\nPrethodno je RTS objavio da bi početkom sledeće nedelje francuskim pravosudnim vlastima trebalo da stigne zahtev za izručenje Ramuša Haradinaja Beogradu.\nAdvokat lidera Alijanse za budućnost Kosova Arianit Koci rekao je da je zahtev za uslovno oslobađanje Haradinaja podnet sudu u Francuskoj.\nKako je napisao na svom Fejsbuk profilu, očekuje se da sud narednih dana razmotri taj zahtev.\nZbog hapšenje Haradinaja organizovan je protest u Prištini, a u Tirani je izgažena srpska zastava, zbog čega je Ministarstvo spoljnih poslova Srbije uputilo usmeni protest i zahtevalo da albanske vlasti pronadu učinioca i kazne ga.\nPAKLENI PLAN: Amerika i Južna Koreja planiraju ATENTAT na Kim Džong Una


Odgođeno izjašnjavanje o amandmanima na Prijedlog zakona o visokom obrazovanju u BiH - Klix.ba\nBiH\tOdgođeno izjašnjavanje o amandmanima na Prijedlog zakona o visokom obrazovanju u BiH\n17.4.2007. u 18:35\t0\nOdgođeno izjašnjavanje o amandmanima na Prijedlog zakona o visokom obrazovanju u BiH\nUstavnopravna komisija Predstavničkog doma Parlamentarne skupštine BiH se danas nije izjašnjavala o Prijedlogu zakona o visokom obrazovanju u BiH i o Prijedlogu zakona o Agenciji za predškolsko, osnovno i srednje obrazovanje u BiH.\nPredsjedavajući Komisije Šefik Džaferović je nakon sjednice kazao za Fenu da je odgođeno izjašnjavanje o amandmanima na ove zakone za 27. april. „Danas je Ministarstvo civilnih poslova BiH iznijelo svoj stav povodom tih amandmana. Pošto je puno amandmana i velika su obrazloženja, ostavljena je članovima Komisije mogućnost da to izuče i 27. aprila ćemo se izjašnjavati o amandmanima i o samom tekstu Prijedloga zakona o visokom obrazovanju u BiH i Prijedloga zakona o Agenciji za predškolsko, osnovno i srednje obrazovanje u BiH“, kazao je Džaferović.\nGovoreći o prijedlogu zakona o visokom obrazovanju, Džaferović je podsjetio da je na Parlamentu bio problem finansiranja, akreditacije i certifikacije, te da je Komisija dobila zadatak da tim pitanjima posveti posebnu pažnju.\n„Stav je Ministarstva, koliko sam mogao da vidim iz onoga što je napisano da, kad je finansiranje u pitanju, ono ostaje i dalje kod osnivača, s tim što postoji spremnost da se omogući neko sufinansiranje naučno-istraživačkog rada iz državnog budžeta“, kazao je Džaferović.\nKada je u pitanju akreditacija i certificiranje najvažnije je, kazao je on, pitanje državne agencije za akreditacije i certifikaciju, koja se zove Agencija za razvoj visokog obrazovanja. Prema njegovim riječima, zahtjev amandmana koji dolaze od poslanika iz RS-a je da ona bude samo jedno koordinirajuće tijelo, a da se suštinski posao i dalje obavlja na nivou entiteta, odnosno kantona kada je u pitanju akreditacija.\n„Stav Ministarstva je da ta uloga bude nešto slabija nego što je sadašnjim zakonom predviđeno, ali ne samo koordinirajuća nego to bi bila uloga u smislu propisivanja stanadarda i preciznih normi za akreditaciju i za kontrolu onoga što je akreditirano sa mogućnošću da agencija ima pravo da u toj kontroli i poništi neka rješenja o akreditaciji“, kazao je Džaferović.\nNiko od 11 studenata iz BiH na Virginia Tech univerzitetu nije ozlijeđen\n17.04.2007. u 19:41\nBeograd: Tadić protiv Burnsove izjave\n17.04.2007. u 17:14


Vraćanje kockarskog duga je medvedja usluga ‹ Život nije igra\nHome / Business / Vraćanje kockarskog duga je medvedja usluga\nVraćanje kockarskog duga je medvedja usluga\nPorodica nevešto pokušava u najboljoj nameri da vraćanjem kockarskog duga učini dobru stvar. Međutim, na taj način samo nanosi štetu svom članu porodice koji je zavisnik od kockanja time što finansira njegovo kockanje, a samim time pravi štetu i sebi. Zašto bi zavisnik uopšte prestao da kocka kad vi stalno sponzorišete njegovo kockanje?\nKockarski dug porodica ne treba da vraća jer na taj način podržava kockanje. Kad se vrati dug zavisnik se opusti i samo je pitanje vremena kada će ponovo nastaviti sa kockanjem bez obzira na sva obećanja koje je dao porodici da se to više neće ponoviti. Razmišlja na sledeći način: ’’Kad imam para kockaću, kad nemam neću’’ ili ’’Ovaj put ću pametno kockati’’, ali se kontrola nad kockanjem vrlo brzo izgubi i ponovo se ulazi u dugove. Posle toga sledi osećanje krivice ’’Kako sam mogao tako plitko da razmišljam?’’.\nPorodica vrlo često naivno nastupa kada se pojave dugovi i uglavnom traži od zavisnika obećanje da se više ne kocka i na tome se završi. Zavisnici vrlo ubedljivo obećaju da se više neće kockati, а porodica želi da poveruje u takvo obećanje, ali je na žalost ono kratkog daha.\nVeć pojava prvog duga je alarmantna i treba odmah reagovati i potražiti stručnu pomoć jer niko ne zna šta će se dalje dešavati, a praksa pokazuje da se kockanje nastavlja. Zavisnici prave nove dugove koji su sve veći i koje porodica iznova godinama vraća dok se ne jave za stručnu pomoć. Porodica je vraćala kockarske dugove jer su posle svakog vraćenog duga poverovali u vrlo uverljivo obećanje, zaklinjanje zavisnika ’’ovo je poslednji put, sad sam se opametio, nikad više neću baciti pare na kocku’’ i ”meni ne treba stručna pomoć, sam ću rešiti problem”. Ovo obećanje traje dan ili dva, nedelju dana ili dve, mesec ili nešto više i zavisnik nastavlja da se kocka još intenzivnije i da pravi još veće dugove.\nKockanje je bolest zavisnosti koju porodica krije od svih jer ih prati sramota. Iz tih razloga kao i zbog nedovoljne informisanosti o ovoj bolesti zavisnosti porodica pokušava da problem reši sama, za to vreme pravi brojne greške, a kockanje eskalira i zahvata sve sfere života.\nNe gubite vreme, ne verujte u prazna obećanja već potražite stručnu pomoć i rešavajte problem na vreme dok zavisnost još nije uhvatila maha. Kockanje nije bezobrazluk, kockanje je bolest zavisnosti koje u mentalnim klasifikacijama bolesti stoji pod šifrom kao dijagnoza Poremećaj zavisnosti bez supstance.


U Kosovskoj Mitrovici ubijen Oliver Ivanović, prekinuti pregovori u Briselu\nNepoznati napadači upucali su Olivera Ivanovića jutros u Kosovskoj Mitrovici, a on je ubrzo podlegao povredama. Lider Građanske inicijative “Srbija, demokratija, pravda” ubijen je u pucnjavi koja se jutros oko 8.15 sati dogodila u Kosovskoj Mitrovici.\nZadobio je pet prostrijelnih rana, iako je odmah prevezen u bolnicu ljekari su konstatovali smrt.\nZamjenik komandira Kosovske policije za region Sjever Besim Hoti izjavio je da sve policijske snage tragaju za napadačima na Olivera Ivanovića.\nZbog ubistva Olivera Ivanovića i prijetnji predsjednika kosovske Skupštine Kadri Veseljija, predsjednik Srbije Aleksandar Vučić u 12 sati danas zakazao je hitnu sjednicu Savjeta za nacionalnu bezbjednost. Srpska delegacija u Briselu prekinula je ponovo započete pregovore i hitno se vraća za Beograd.


Broj rata po Vašem planu | Direktna Banka\nRasteretite Vaš budžet, podelite potrošnju na rate!\nUsluga podela transakcija kupovine i podizanja gotovine na rate\nSvi postojeći i potencijalni korisnici Mastercard kreditne kartice Direktne Banke imaju mogućnost da transakcije kupovine i podizanja gotovine na bankomatima u zemlji i inostranstvu, kao i kupovine na internetu, u iznosu većem od 6.000 dinara, podele na minimalno 3, a maksimalno na 12 jednakih mesečnih rata.\nNakon poslate poruke korisnik će dobiti SMS odgovor sa informacijom da li je zahtev za podelom na rate uspešno realizovan.\nZa podelu na rate potrebno je da korisnik SMS poruku, koja stiže kao potvrda o uspešno izvršenoj transakciji, prosledi (opcija forward) na broj 7272. Na samom početku poruke važno je navesti tekst „RATA“ i broj rata zavisno od toga na koliko rata želite da podelite transakciju: RATA_ broj željenih rata_ (ispred i iza broja rata napravite razmak). Primer teksta koji se dodaje na početku poruke kada se transakcija deli na 3 rate: RATA 3\nSMS poruku o podeli na rate je moguće poslati i iz inostranstva*, pa tako Telenor korisnici poruku šalju ukucavanjem kratkog broja 7272, dok je za Telekom mrežu potrebno ukucati prefiks +381647272. VIP mreža ne podržava slanje kratkog broja iz rominga.\nZa uslugu podele transakcija na rate, Banka ne zaračunava kamatu ukoliko korisnik redovno izmiruje dospelo zaduženje. Za ovu uslugu plaća se samo naknada za podelu na rate koja se raspoređuje na period otplate i uračunata je u mesečnu ratu.\nSMS poruka se Banci šalje za svaku transakciju posebno za koju se želi podela na rate, a prva rata dospeva na naplatu tek sa drugim izvodom po izvršenoj transakciji.\nPosebna povoljnost opcije podele transakcija na rate jeste mogućnost aktivacije usluge do prvog mesečnog obračuna, odnosno do 20. u mesecu.\nSaznajte više o uslovima korišćenja na linku\n* Slanje SMS poruke se tarifira po cenovniku koji je propisao izabrani mobilni operater.\nMastercard kreditna kartica - Reprezentativni primer za potrošnju podeljenu na 5 mesečnih rata\nValuta kredita RSD\nIznos kreditnog limita 100.000 RSD\nPeriod otplate 5 meseci\nNominalna kamatna stopa fiksna, godišnja 0%\nMesečna članarina 200 RSD\nTrošak izveštaja kreditnog biroa 246 RSD\nMesečna rata* 21.000,00 RSD\nEfektivna kamatna stopa** 27,88%\nUkupan iznos koji klijent plaća banci na kraju otplatnog perioda 106.246,00 Din.\n* Naknada u visini 5% od iznosa transakcije se deli na broj rata i naplaćuje se svaki mesec uz dospelu mesečnu ratu\n** Efektivna kamatna stopa je obračunata na dan 01.01.2020. godine\nMastercard kreditna kartica - Reprezentativni primer za potrošnju podeljenu na 7 mesečnih rata\nPeriod otplate 7 meseci\nMesečna rata* 15.771,42 Din.\nEfektivna kamatna stopa** 36,29%\nUkupan iznos koji klijent plaća banci na kraju otplatnog perioda 110.645,97 Din.\n* Naknada u visini 9% od iznosa transakcije se deli na broj rata i naplaćuje se svaki mesec uz dospelu mesečnu ratu\nMastercard kreditna kartica - Reprezentativni primer za revolving potrošnju\nPeriod otplate 60 meseci\nNominalna kamatna stopa na godišnjem nivou 23%, fiksna\nMinimum za uplatu 5% od ukupnog duga\nMinimalni mesečni iznos za uplatu 500 RSD\nPrva mesečna rata otplate kredita* 5.105,83 RSD\nEfektivna kamatna stopa** 32,24%\nUkupan iznos glavnice, kamate i svih ostalih ukupnih troškova *** 134,990.68 Din.\n*Iznos prve revolving rate je 5% ukupne potrošnje (uvećan za iznos mesečne članarine), i u prvom obračunskom periodu kamata se ne obračunava (grejs period). Svaka sledeća revolving rata podrazumeva obračun kamate.\n**Efektivna kamatna stopa je obračunata na dan 01.01.2020. godine\n***U ostale ukupne troškove uračunat je trošak izveštaja Kreditnog biroa i mesečna članarina


Vlada FBiH usvojila 13 od 52 aktivnosti iz Akcionog plana Reformske agende - Klix.ba\nVlada FBiH na današnjoj sjednici dala je saglasnost za ažuriranje Akcionog plana za provedbu Reformske agende za period 2015.-2018. godina. Tako je na već postojeće 52 aktivnosti Vlada FBiH danas dala saglasnost za ažuriranje Akcionog plana uvođenjem dodatnih devet aktivnosti.\nPrethodnim akcionim planom bile su definisane 52 aktivnosti, a ažurirani Akcioni plan uključio je dodatnih devet aktivnosti i određenih podaktivnosti. Vlada FBiH do sada je ispunila tek 13 aktivnosti iz Akcionog plana, a kako je istakao Goran Miraščija, savjetnik premijera FBiH Fadila Novalića, Vlada FBiH će do kraja godine provesti još četiri aktivnosti.\nMeđu novim aktivnostima kojima je nadopunjen Akcioni plan Reformske agende, između ostalog je planirano i donošenje novog zakona o stečaju do kraja juna 2016. godine, gdje se prvi put definiše predstečajni postupak. Planirano je i donošenje zakona o šumama i prijedloga zakona o turizmu do marta 2016. godine.\nTakođer je planirano da se ubrza registracija poslovnih subjekata kroz skraćivanje postupka dobijanja svih potrebnih dozvola za registraciju privrednih subjekata.\nKada je u pitanju tržište rada planirana je reforma najniže plate, zatim uspostavljanje fleksibilne ljestvice za optimiziranje rada Federalnog zavoda za zapošljavanje te analiza registra svih firmi.\nDodatna aktivnost planirana u sektoru vladavine prava je pronalazak efikasnijeg načina za smanjenje broja neriješenih tužbi koje se tiču komunalnih usluga.


LT 3.0 i xbox live - LT+, Dashboard i LIVE pitanja - XboxRepublika\nLT 3.0 i xbox live\nPitanja i odgovori LT+, Dashboard i LIVE pitanja\nFellix August 21, 2014, 5:35pm #1\nsasvim jednostavno pitanje imam flesovanu konzolu sa lt 3.0 i sve igre na hdd - u su piratske , pitanje je sledece smijem li sa originalnom igrom (GTA V ) na xbox live i koliki je rizik od bana ? da napomenem da konzola nije nikada bila na netu …\nstudiovpc August 21, 2014, 5:38pm #2\nsmes, nece nista da ti bude, ima pitanje vise puta… Nebitno jel original ili nije, imas flesovanu konzolu, rizik postoji uvek, ali s obzirom da MS zabole dupe vise za 360 mozes da igras do mile volje, banovanje od 2009-e uopste nije bilo\niKaran August 21, 2014, 5:39pm #3\nKonzolu ti banuju ako imas modovan (flashovan) Xbox, ne ako igras piratsku igru. Ne bi trebao imati problema, a i ako budes imao, toliko dugo si bio bez igranja online, pa i ako te banuju ne gubis puno\nDa apostrofiram, sa lt 3.0 si poprilicno siguran, ne sjecam se kada sam zadnji put cuo da je neko banovan sa XBL\nFellix August 21, 2014, 5:41pm #4\nhvala vam ljudi na brzim odgovorima , znaci ok je da igram ali ipak jos jedno pitanje da li ima neke razlike ako igru irgam sa diska ili sa hdd -a ?\nM007P August 21, 2014, 5:42pm #5\nJesu neki sa lose narezanim i ne verifikovanim DVDjevima, video sam ja par.\nImas upustva imas i mozes da pretpostavis mi koji idemo sa domacim verzijama na live (znamo i napravili smo tutorijal) da nema problema.\nNemojte vise pitanja oko lt+ i xbox live, pise po celom forumu i google da moze.\nstudiovpc August 21, 2014, 5:44pm #6\nigraj sa diska jer brze ucitava objekte, ima problema na nekim konzolama samo ne na svim da se objekti kasnije pojavljuju ako se igra sa hdd-a\nM007P August 21, 2014, 5:46pm #7\nMeni je sa dvd sporije ucitavo pred kraj igre a vi sto ste igrali na RGH i sa hdd niste imali tih problema.\nstudiovpc August 21, 2014, 5:47pm #8\nkao sto rekoh nema svuda, ja npr nisam imao, ali meni nije fabricki hdd, pa ide brze… znam konzole gde je bilo izrazeno to tj video svojim ocima…\nNpr 1 Tb hdd u ps3 takodje nema to, a fabricki od 80GB ima, sad namerno spominjem PS3 jer nije samo na 360 izrazen problem, ali vazi isto pravilo\nS.T.A.L.K.E.R August 21, 2014, 6:25pm #9\nEvo dvije godine sam na live i ziv sam. Igraj slobodno, samo napravi poseban account za live za svaki slucaj.


Javni konkursi za programe i projekte od javnog interesa u oblastima omladinskog sektora - Konkursi - Srbija Trade\nJavni konkursi za programe i…\nROK ZA PRIJAVU: 27.02.2017\npravo učešća na konkursima 2), 3) i 4) imaju udruženja mladih, udruženja za mlade i njihovi savezi koji su registrovani na teritoriji Republike Srbije; koji su upisani u Jedinstvenu evidenciju udruženja mladih, udruženja za mlade i njihovih saveza, u skladu sa Pravilnikom o sadržini i načinu vođenja jedinstvene evidencije udruženja mladih, udruženja za mlade i njihovih saveza („Službeni glasnik RS”, broj1/12) koju vodi Ministarstvo omladine i sporta.\nKonkursna dokumentacija se predaje na pisarnicu ministarstva ili šalje poštom (običnom poštom, pošiljka sa potvrđenim uručenjem – „A” i „AA”, post ekspres, dostava kurirskom ili dostavnom službom i sl.), s tim da je neophodno da konkursna dokumentacija prispe na pisarnicu u roku za konkurisanje, odnosno do 27. februara 2017. godine do 15:30 časova.\nBlagovremena je i prijava poslata preporučenom pošiljkom (sa oznakom „R” i brojem pošiljke)koja je predata pošti u roku za konkurisanje (zaključno sa poslednjim danom roka za konkurisanje), odnosno 27. februara 2017. godine.\nU kategoriji: Udruženja, Javne institucije, Ostalo 13. februara 2017.\nPrethodnaPrevious post:Javni konkurs za stimulisanje različitih oblika zapošljavanja, samozapošljavanja i preduzetništva mladihSledećaNext post:Javni poziv poslodavcima za dodelu subvencije za zapošljavanje nezaposlenih lica iz kategorije teže zapošljivih na novootvorenim radnim mestima u 2017. godini


Vesti online / Vesti / Svet / Toni Bler: Poništite Bregzit, Britanija treba da ostane u EU!\n"Bregzit nikad nije bio odgovor"\nBler je pozvao opozicione Laburiste u čije je ime vodio britansku Vladu od 1997. do 2007. da se pridruže zahtevima za poništavanje odluke o Bregzitu i pozivu da Ujedinjeno Kraljevstvo ipak ostane u Evropskoj uniji. On je svoje stavove izneo u autorskom članku koji je objavio njegov Institut za globalne izazove.\nNajbolje bi bilo, piše Bler, ako bi laburisti stavili do znanja da Bregzit "nije i nikada nije bio odgovor". Odluka o napuštanju EU je nešto što "svet ne može da razume, a buduće generacije neće oprostiti", piše bivši premijer.\nOn ocenjuje da je ova godina poslednja šansa i zalaže se za novi referendum o Bregzitu. Smatra da je inicijalni referendum prošao zbog populističkih laži zagovornika Bregzita koje su i mnoge pristalice Laburista navele da glasaju za, misleći da će zemlja van EU bolje stajati ekonomski.\nSve više Britanaca želi novi referendum\nPrema anketama, ovde Bler kuca na otvorena vrata jer osam od deset pristalica Laburista zaista želi novi referendum. Podrška je visoka i među ukupnim stanovništvom sa pravom glasa - njih 50 odsto je za drugo glasanje, a 34 odsto decidno protiv.\nSadašnji lider stranke Džeremi Korbin ima, kako se ocenjuje, ambivalentan odnos prema Bregzitu iako je tokom kampanje bio za ostanak u EU. Nedavno je kritikovao troje viđenih poslanika iz svojih redova koji su tražili da V. Britanija ostane u jedinstvenom tržištu EU. Levičar Korbin smatra da bi ostanak u zajedničkim ekonomskim i tržišnim pravilima EU sprečio laburiste da, po preuzimanju vlasti, intervenišu u slobodno tržište.\nToni Bler je veoma nepopularan među pristalicama laburista pre svega zbog ključne uloge u invaziji na Irak. Za one koji posebno cene Džeremija Korbina, Bler je premijer koji je takozvanim "Trećim putem" širom otvorio vrata neoliberalnom kapitalizmu i rezanju prava radnika. Njegov imidž je sličan onome koji Gerhard Šreder uživa među nemačkim socijaldemokratama - to su ljudi koji su srozali socijaldemokratiju. Zato je pitanje koliko će Blerov tekst imati uticaja.\nS druge strane, konzervativna premijerka Tereza Mej odlučno odbacuje mogućnost drugog referenduma i ostaje verna svojoj devizi: "Bregzit znači Bregzit". Ali, ona je na čelu manjinske vlade koja zavisi od dobre volje severnoirskih unionista i malo je verovatno da će tokom mukotrpnih pregovora sa Briselom ove godine moći da ojača svoju poziciju.\nVelika Britanija bi trebalo da najkasnije 29. marta 2019. napusti EU - sa ili bez dogovora.


Neprofitni mediji neophodni za bolju informisanost gradjana Srbije\nPočetak/Društvo/Neprofitni mediji neophodni za bolju informisanost gradjana Srbije\nNiške Vesti11. aprila 2018.\nKoordinator projekta “Otvorena televizija” Medijskog istraživačkog centra Slobodan Jovanović podsetio je da se pokret takozvanog gradjanskog novinarstva, koji podrazumeva neprofitnu aktivnosti, pojavio u čitavom svetu.\n“Neprofitni mediji postoje u mnogim zemljama – u Francuskoj ih ima čak 300, u Engleskoj isto toliko. Ima ih i u Irskoj, Danskoj, Norveškoj, Holandiji, Novom Zelendu, Švedskoj, Italiji, na Kipru. Nema ih istočnoevropskim zemljama. Našim pozitivnim propisima predvidjeno je postojanje takvih organizacija”, rekao je Jovanović na tribini koja je okupila predstavnike organizacija civilnog društva i medijskih kuća iz Niša.\nOn je kazao da je najbolji primer neprofitnih medija irski Dablin u kome je Otvorena televizija Dablina nastala od konzorcijuma koji čine 10 do 15 nevladinih organizacija.\n“Predlažem da napravimo neku vrstu zajednice, nekada je to u Nišu bila Unija nevladinih organizacija (UNON). Naše udruživanje ne bi nikog ugrozilo, a krajnji rezultat može da bude otvaranje Otvorene televizije, kao što su Irci uradili. Osnivač te televizije ne mora da bude Medijski istraživački centar, već grupa nevladinih organizacija koje imaju potrebu da svoje informisanje poprave. Grupnim rukovodjenjem se osigurava da ne dodje do nekih problema u radu”, istakao je Jovanović.\nDragan Djordjević iz Odbora za ljudska prava istakao je na tribini da u Srbiji i te kako postoji potreba za formiranjem neprofitnih medija jer je informisanje ugroženo, a mediji su uvučeni u vrtlog koji ih tera da odustanu od profesionalnog novinarstva.\n“Uticaj gradjana na javno informisanje trenutno ne postoji. Jedan od načina da se to promeni su mediji civilnog društva. To je nesporno i to je jedina alternativa koja će omogućiti da gradjani dobiju neku informaciju koja se odnosi na lokal i koja utiče na njihov život”, rekao je Djordjević.\nDejan Milošević iz nevladine organizacije Protekta rekao je da se mediji u Srbiji manje bave istraživačkim novinarstvom, a više izveštavanjem o dnevno aktuelnim temama.\n“Ono što imam kao problem zadnjih desetak godina je to što lokalni mediji ne prepoznaju rad nevladinog sektora. Dešava se da pozovemo medije da prate odredjene naše aktivnosti, ali da oni kažu da to košta toliko i toliko”, rekao je Milošević.\nPrema rečima Marije Jovanović iz Centra za devojke gradjanima Niša potrebni su mediji civilnog društva jer treba da se čuju i neke druge priče a ne samo one koje se mogu čuti na republičkom nivou, a onda ih samo prenesu lokalni mediji.\nGlavni urednik radija Bum 018 Nikola Panić rekao je da problem medija u nevladinom sektoru predstavlja to što oni plaćaju sve troškove rada kao i mediji u civilnom sektoru, a za radio stanicu poput radija Bum 018 ti troškovi na mesečnom nivou iznose 240.000 do 270.000 dinara.\n“Najveći problem sada je što sada portal može da se otvori i registruje maltene za pet minuta, a da ne radi ništa tokom cele godine već samo da se pojavi na konkurs i uzme novac. Tu nema plaćanja radnika, nema troškova, poslove završe volonteri, a novac ode “nebu pod oblake”. Na prstima jedne ruke možemo da izračunamo medije iz nevladinog sektora koji rade tokom čitave godine”, izjavio je Panić.\nTribinu pod nazivom “Da li su gradjanima potrebni neprofitni mediji” Medijski itraživački centar organizovao je u okviru projekta “Zaštita slobode medija i slobode izražavanja na zapadnom Balkanu koji finansira Evropska unija a koji MIC realizuje sa partnerima iz Makedonije, Crne Gore i Bosne i Hercegovine.\njavno informisanje mediji neprofitni mediji Odbor za ljudska prava


Home / Mladi info / Trening i praksa za mlade novinare\nOmladinska novinska asocijacija u Bosni i Hercegovini (ONAuBiH) organizuje trening i praksu za 20 mladih novinara i onih koji to žele postati, pod nazivom Balkan Youth Newsroom (BYN).\nPrvi trening će se desiti u aprilu 2015. godine u Sarajevu i trajat će šest (6) dana. Tačni datumi će biti naknadno objavljeni. Drugi trening će se održati u toku godine, a izabrani učesnici će biti blagovremeno obaviješteni. Sastojat će se od radionica o temi argumentacije, novinarstva i digitalnih alata za pokrivanje novinarskih priča. Poslije treninga, svi učesnici će imati zaduženje da, do kraja godine urade po pet (5) priča u tekstualnom, foto, audio ili video formatu, prema želji učesnika. Teme, kao i metode rada će biti odabrane na kasnijim sastancima redakcije BYN-a na kojima će učestvovati učesnici sa treninga u grupama od po pet (5) ljudi. Opremu za rad obezbijeđuje ONAuBiH.\nU toku treninga ONAuBiH obezbjeđuje troškove treninga, predavača, te ručka. Putni troškovi i troškovi smještaja nisu pokriveni. Stoga, poziv je inicijalno namijenjen mladim ljudima koji su nastanjeni na području Sarajeva i Istočnog Sarajeva. Ukoliko neko od potencijalnih učesnika ima način da, u privatnom aranžmanu obezbijedi svoj dolazak u jedan od ova dva grada, te ispuni sve obaveze koje će imati za vrijeme i nakon pohađanja treninga, bićemo i više nego sretni da imamo učesnike iz drugih gradova.\nMoguća pitanja šaljite na mail [email protected].